Srbija pokazala da ne toleriše jednostrane poteze\nBeograd, 2. oktobar 2021.\nPredsednica Vlade Republike Srbije Ana Brnabić ocenila je danas da je dogovorom oko tablica dobijena bezbednost, da je demonstrirano da naša zemlja ne toleriše jednostrane poteze, ali i da se podsetilo na odredbe Rezolucije 1244 Saveta bezbednosti UN.\nBrnabić je u obraćanju novinarima, nakon obilaska izložbe radova studenata Fakulteta primenjenih umetnosti u Jugoslovenskoj kinoteci, istakla da su dogovorom u Briselu sačuvani mir, bezbednost i stabilnost, jer je situacija bila na granici konflikta.\nSrbija je, kako je ponovila, pokazala da ne toleriše jednostrane poteze Prištine, što je dobro za obe strane.\nPremijerka je, ukazavši na povlačenje jedinica ROSU, podsetila na Rezoluciju 1244 Saveta bezbednosti, koja propisuje da na administrativnim prelazima mogu biti samo jedinice KFOR-a, kao i na dogovoreno Briselskim sporazumom o implementaciji postignutih dogovora i formiranje Zajednice srpskih opština.\nPrema njenoj oceni, ovim dogovorom dobijeno je više nego što je ispregovarano 2011. godine, ali manje nego što smo imali prava pre 2007. godine.\nTakođe, kako je podvukla, dobit je i stav Evropske unije da je presuda Ivanu Todosijeviću protivpravna, i izrazila nadu da će to i Priština čuti.\nIstovremeno, Brnabić je najavila sednicu Kriznog štaba za suzbijanje zarazne bolesti COVID-19 za sledeću nedelju, uz napomenu da ovo telo radi i kad nema sednice.\nOna je prenela da ne veruje u restriktivne mere jer je vakcinacija jedini izlaz, objasnivši da bi uvođenje takvih mera dalo rezultate koji bi se kroz neko vreme izgubili, pa bi opet trebalo uvoditi mere, što bi završilo u nebrojeno mnogo talasa.\nMentalno zdravlje nacije ne može da izdrži taj krug unedogled, dodala je predsedica Vlade i ponovila da je zbog toga imunizacija građana Srbije, odnosno primanje prve i treće doze vakcina, glavna strategija.\nPrema njenim rečima, u Srbiji su na snazi mere nošenja maske u zatvorenim prostorima, kao i na otvorenom gde su ljudi blizu jedni drugima.\nPremijerka je ocenila da bi uvođenje restriktivnih mera sada kao u vreme kada vakcina nije postojala bilo priznanje da vakcinacija nije važna.\nOna je apelovala na solidarnost i odgovornost kako bi se povećao broj vakcinisanih, i naglasila da država sama ne može da pobedi pandemiju, već joj u tome treba podrška građana, odnosno da pobede zajedno.


2016. Smanjuju se dostignuta prava na zaštitu dece žrtava krivičnih dela - Autonomni ženski centar\nMINISTARSTVO PRAVDE UZ PODRŠKU UNICEFA SMANJUJE DOSTIGNUTA PRAVA NA ZAŠTITU DECE ŽRTAVA KRIVIČNIH DELA\nDržava namerava da ukine pravo na obavezno imenovanje punomoćnika - advokata za decu žrtve krivičnih dela\nPredloženim nacrtom se smanjuje spisak krivičnih dela u kojima će postupati sudije, tužioci i policijski službenici koji imaju posebnu edukaciju za postupanje u slučajevima u kojima su deca žrtve, što će dovesti do toga da jedan broj sudskih postupaka u kojima su deca žrtve vode profesionalci koji nemaju posebna znanja iz oblasti prava deteta i zaštite maloletnih lica kao žrtava krivičnih dela.\nNacrtom zakona se ukida i dosadašnja obaveza države da detetu, žrtvi krivičnog dela, obavezno postavi punomoćnika iz reda advokata koji će ga zastupati u postupku, ostavljajući tužilaštvima i sudovima da u skladu sa svojom procenom odluče da li će detetu žrtvi dati to pravo ili ne.\nAutonomni ženski centar je očekivao da će odredbe postojećeg zakona o zaštiti dece, koje na žalost sudovi i tužilaštva do sada nisu poštovali, biti pooštrene, da će biti obezbeđena dodatna prava maloletnika kao oštećenih, i uvedene sankcije za nepoštovanje ovih odredbi.\nMeđutim, Radna grupa Ministarstva pravde je odlučila da ''olakša'' sudovima i tužilaštvima koji nisu svoj posao radili kako treba, i nacrtom zakona ih je oslobodila dodatne obaveze da brinu o zaštiti interesa maloletnog oštećenog i oslobodila ih je novčanog troška koji su imali za angažovanje punomoćnika po službenoj dužnosti.\nPodsećamo da je u postupku pridruživanja Evropskoj Uniji Srbija dužna da uskladi zakonodavstvo sa pravnim tekovima Evropske Unije među kojima je najznačajnija Direktiva 2012/29/EU o uspostavljanju minimalnih standarda o pravima, podršci i zaštiti žrtava krivičnih dela.\nNeprihvatljivo je da je rad Radne grupe Ministarsva pravde bio podržan u okviru IPA projekta kojim rukovodi UNICEF, kao deo usvojenog Akcionog plana za Poglavlje 23, u okviru aktivnost 3.6.2.10.\nZa sva dodatna pitanja možete se obratiti Vanji Macanović iz Autonomnog ženskog centra na telefon 064/1525-382.


Održan prvi Jeep bowl kod nas - Vukovi zasluženo do pobede - Sportski portal Srbije\n“Srećni smo što je kompanija poput Fiat automobili Srbija prepoznala energiju i posvećenost svih koji se bave američkim fudbalom kod nas. Zahvalni smo im na podršci i radujemo se narednim aktivnostima i saradnji sa njima”, izjavio je Rade Rakočević, predsednik Srpske asocijacije američkog fudbala.\nPosle duže vremena, večiti derbi u potpunosti je opravdao očekivanja. U vrlo uzbudljivom meču, nalik onima sa početka rivalstva Vukova i Wild Boarsa, Beograđani su bili uspešniji i zasluženo slavili rezultatom 17:16.\nVeć na samom startu meča, Divlji veprovi su pokazali da se neće ponoviti scenario iz prošlogodišnjih duela, kada su Vukovi bez većih problema i prilično ubedljivo uspevali da slave. Ali, u američkom fudbalu greške često odlučuju pobednika, a fambl Stanforda duboko u teritoriji Veprova doneo je novu nadu Šumadincima, koji su uspeli da povrate tek drugi od pet famblova domaćina. Međutim, nisu uspeli u narednom napadu i da dođu do prilike da poentiraju, u čemu ih je osujetilo nekoliko napravljenih kazni, pa su 150 sekundi pre kraja utakmice pantovali i odgovornost prebacili na svoju odbranu, odnosno napad Vukova. Ipak, na kraju je usledilo veliko, zasluženo slavlje Vukova, koji su hrabrom i hladnom glavom u finišu sačuvali pobednički niz u duelima sa Divljim veprovima.


Mojsilović sa komandantom Kfora o bezbednosnoj situaciji na KiM\nNačelnik Generalštaba Vojske Srbije general Milan Mojsilović razgovarao je u Beogradu sa komandantom KFOR-a general-majorom Frankom Federičijem o aktuelnoj bezbednosnoj situaciji na Kosovu i Metohiji.\nVojska Crne Gore nastavlja učešće u KFOR-u, bez proširenja misije\nVojska Crne Gore nastaviće da učestvuje u misiji KFOR, a odluka o proširenju misije nije mogla biti donesena zbog situacije izazvane korona virusom i kašnjenja u usvajanju budžeta za ovu godinu, saopštilo je crnogorsko ministartvo odbrane.\nZvaničnik Ministarstva odbrane Velike Britanije Dejvid Hogan-Hern, u razgovoru sa srpskim ministrom odbrane, Nebojšom Stefanovićem, potvrdio je odluku svoje vlade o nastavku učešća britanskih trupa u misiji KFOR na Kosovu do 2023. godine, uz povećanje brojnog stanja svog kontingenta.\nPredsednik Severne Makedonije Stevo Pendarovski izjavio je tokom susreta sa kosovskom predsednicom Vjosom Osmani da će njegova zemlja povećati broj vojnika u okviru Kfora i da će podržati viznu liberalizaciju, evropski put i članstvo Kosova u NATO.\nNATO odlučuje o misiji KFOR na Kosovu\n"Sve odluke u NATO-u, uključujući i one o KFOR-u, donose se uz konsenzus svih 30 država članica", naveo je jedan zvaničnik NATO-a za Radio Slobodna Evropa (RSE) komentarišući izjave predsednika Srbije Aleksandra Vučića od 13. maja da je "Srbija iz obaveštajnih izvora dobila informaciju da će jedna od velikih sila uskoro krenuti u zvanično traženje povlačenja snaga KFOR-a i UNMIK-a sa Kosova".\nKomentarišući mogućnost odlaska Kfora sa Kosova, o čemu je ranije govorio predsednik Srbije Aleksandar Vučić, portparolka Ministarstva spoljnih poslova Rusije Marija Zaharova poručila je da o tome ne odlučuje samo jedna država, već da to može biti samo kolektivna odluka.\nPredsednik Srbije Aleksandar Vučić rekao je da će jedna od velikih sila tražiti povlačenje Kfora i Unmika sa KiM i ocenio da bi to bila katastrofa za sve. Vučić je rekao da će o tome pokušati da razgovara sa generalnim sekretarom NATO Jensom Stoltenbergom sa kojim bi trebalo da se sastane u Briselu u ponedeljak.\nMilanović: Povećanje broja hrvatskih vojnika na Kosovu nije nikakva provokacija prema Srbiji\nHrvatski predsednik Zoran Milanović izjavio je danas da povećanje broja hrvatskih vojnika na Kosovu i Metohiji nije „nikakva provokacija” prema Srbiji.


Lokalna akciona grupa „Panonski fijaker“ u okviru svojih redovnih delatnosti organizovaće Ruralni parlament, kao jedinstven događaj koji će okupiti predstavnike civilnog društva, poljoprivrednike i registrovana poljoprivredna gazdinstva kao i predstavnike lokalnih, pokrajinskih i republičkih institucija. Pored njih, učešće u stručnim sesijama i samom plenarnom delu parlamenta uzeće i eminentni stručnjaci iz oblasti poljoprivrede, privrede, međunarodne saradnje i ekonomije.\nRuralni parlament, prvi takve vrste u Srbiji, nije posebna insititucija niti organizaciona struktura nekog nivoa vlasti u Republici. Ruralni parlament predstavlja događaj u trajanju od jednog do nekoliko dana, dobro je zastupljen u medijima i kao takav predstavlja ujedinjeni glas ruralnih pitanja kao relevantnog činioca društvenog života. Civilno društvo ima odlučuju ulogu u pokretanju ruralnog parlamenta i u tome LAG „Panonski fijaker“ vidi svoju prednost i pokazuje inicijativu da se takva praksa okupljanja uvede i u našu sredinu. Parlamenti ove vrste zasnivaju se na načelu „odozdo prema gore“ i time jesu glas stanovnika ruralnih prostora. Glavnu reč imaju ljudi sa sela, mladi, preduzetnici, turističke, kulturne i sportske manifestacije i starije osobe.\nRuralni parlament održaće se tokom decembra meseca u saradnji sa lokalnom samoupravom grada Sombora, pod pokroviteljstvom Pokrajinskog sekretarijata za regionalni razvoj, međuregionalnu saradnju i lokalnu samoupravu.


Balkan često zovu ga "buretom baruta", ali kada je potrebno ovaj prostor postaje pravi primer milosrđa i jedinstva u teškim trenucima. Jedan od primera je odnos susednih zemalja nakon stravičnog zemljotresa koji je pogodio Albaniju, u kom je stradalo najmanje 50 ljudi. A ovaj primer nije jedini.\nNaime, iako je u prethodnim godinama, pa i decenijama u regionu bilo dosta diplomatskih trzavica, te i konflikta, spasilački timovi iz Srbije, Severne Makedonije, Hrvatske, Crne Gore, rame uz rame, zajedničkim naporima su pomagali unesrećenim žiteljima Drača i Tumana, gradovima koji su najviše stradali u zemljotresu.\nDa ovo nije slučajnost, pokazuju tragedije iz prošlosti u kojima su se sve razmirice i nesporazumi ostavljali po strani usled navale empatije i želje da se "komšija" nakon požara, poplava, zemljotresa, odrona ili velikih nesreća, ponovo "postavi na noge".\nNakon što su u maju 2014. godine, posle obilnih padavina i snažnog ciklona koji je zahvatio centralni deo Balkanskog poluostrva, teritoriju Srbije zahvatile katastrofalne poplave, koje su prouzrokovale veliku materijalnu štetu i ljudske gubitke, nije se dugo čekalo na pomoć komšijskih zemalja.\nPoplavljene njive iz vazduha\nNaime, u skladu s odlukom vlade Hrvatske, u Srbiju su upućene Državna intervencijska jedinica civilne zaštite Državne uprave za zaštitu i spašavanje (DUZS) od pet pripadnika, dva vozila i dva čamca i dodatna oprema, kao i Državna vatrogasna intervencijska jedinica sa 10 pripadnika i tri vozila.\nIz Crne Gore su poslati puni kamioni humanitarne pomoći, pomoć se prikupljala u svakom gradu. Nikšič, Kotor, koji je akciju naslovio "Kotor ne zaboravlja", Bar, Budva, Plužine, samo su neka od mesta gde su građani, firme i lokalne samouprave sakupljale i donirale potrebne namernice i novac.\nSrbiju su tada "ranjenu dizali iz vode" i Slovenci, Makedonci, Bugari, čija je pomoć uz onu koja je dolazila od evropskih i svetskih sila, pomogla našem narodu da se lakše izbori sa životom za vreme i posle poplava.\nSve više zemalja pritiče u pomoć poplavljenoj Srbiji\nPoplave u Severnoj Makedoniji 2016. godine\nSamo dve godine nakon što su pritekli Srbiji u pomoć, ista prirodna katastrofa je pogodila i Severnu Makedoniju. Tada je u Skoplju stradala 21 osoba i pričinjena je ogromna materijalana šteta. Srbija je među prvima pritekla u pomoć, tako što je u Severnu Makedoniju uputila više terenskih vozila i kamiona sa neophodnom opremom i pumpama, kao i dvadesetak pripadnika Sektora za vanredne situacije MUP-a.\nPored naše zemlje, pomoć su uputile Grčka, samoproglašeno Kosovo, Bugarska, Crna Gora, kao i zemlje Evropske unije, te i svetske sile.\nI MUP Srbije pomaže u poplavama koje su zadesile Makedoniju\nNEZAPAMĆENO NEVREME U MAKEDONIJI 21 osoba poginula u poplavama, sutra Dan žalosti u Skoplju\nŽeleznička nesreća u mestu Bioče 2006. godine\nTragedija se dogodila 23. januara 2006. godine, kada je lokalni elektromotorni voz, koji je saobraćao od Bijelog Polja do Podgorice i Bara, u blizini mesta Bioče, na izlasku iz tunela, iskliznuo iz šina, nakon čega su se sva četiri vagona survala u provaliju.\nPoginulo je 47, a povređeno je više od 200 putnika, među kojima i dečak od samo pet godina, dok je najstariji nastradali imao 80. Telegrami saučešća su dolazili iz čitavog regiona, a tadašnji predsednik Srbije Boris Tadić pozvao je građane da daju krv za povređene, nakon što je to učinio i sam.\nGODIŠNJICA STRAVIČNE NESREĆE NA BIOČU Pre 11 godina voz je iskliznuo iz šina, poginulo je 47 osoba i više od 200 povređeno\nPožari u Crnoj Gori 2017. godine\nSerija požara koji su zahvatili Crnu Goru u više gradova, što na obali, što u višim delovima zemlje, ozbiljno je ugrožavao život meštana u pojedinim delovima zemlje. Lokalizacija je trajala danima, a vlada Crne Gore je zatražila pomoć od Evropske unije i NATO-a. Tom prilikom evakuisano je nekoliko naselja,a šteta koja je nestala u šumskom fondu, prema rečima stručnjaka, saniraće se narednih 100 godina, koliko je potrebno da se ekosistem obnovi.\nVlada Crne Gore je tom prilikom zahvalila za iskazanu pomoć pruženu u okviru Evroatlantstkog centra za odgovor na katastrofe (EARDC) i Mehanizma za civilnu zaštitu Evropske unije – Ukrajini, Švajcarskoj, Bugarskoj i Izraelu – kao i susednim državama – Srbiji, Hrvatskoj i Bosni i Hercegovini – "na iskazanoj spremnosti za pružanje podrške u gašenju požara i saniranju posledica".\nSkoplje, Zagreb, Banja Luka, Bar, Skadar, Kotor....\nU prethodnim decenijama, a u tadašnjoj zajedničkoj državi, SFR Jugoslaviji, narodi sa Balkana su međusobno slali jedni drugima pomoć kada god je to bilo potrebno. Bilo da se radi o sakupljanju novca, davanju krvi, raščišćavanju terena i zbrinjavanju ugroženih, Srbi, Hrvati, Crnogorci, Bosanci, Slovenci, Makedonci, uvek su među prvima dolazili da pruže ruku, kako sunarodnicima, tako i komšijama u Bugarskoj i Rumuniji.\nPoplave, zemljotresi, požari, rudarske nesreće i druge tragedije bile su povod za opštu mobilizaciju ljudstva.\nZemljotres Albanija snimci iz vazduha\nPružala se ruka Skoplju 1963, Zagrebu 1974, Baru 1979, Kreki kod Tuzle 1990, Aleksincu 1989. godine... Stizala je ona i u komšiluk, u Bukurešt 1977. godine nakon razornog zemljotresa.\nI upravo te ruke, koje su bile složne u želji da pomognu, verovatno su ruke roditelja ovih današnjih ljudi koji se trude da sve osim čovekoljublja ostave po strani i pomažu albanskim spasiocima i vatrogascima u saniranju tragedije kakvu Balkan nije video 40 godina.


Prijem za učenike Osnovne škole “Pazar” Tuzla – Glas TK – Vaše najdraže novine\nPrijem za učenike Osnovne škole “Pazar” Tuzla\n25. Aprila 2017. redakcija\nU povodu obilježavanja 80 godina postojanja Osnovne škole “Pazar” Tuzla, gradonačelnika Tuzle Jasmina Imamovića jučer su posjetili direktor i profesorica razredne nastave, Almir Dorić i Amira Čosić, sa učenicima ove osnovne škole. Gradonačelniku Imamoviću darovali su fotografiju njegovog razreda, kada je on bio učenik Osnovne škole “Pazar”, a on je njima uručio reprint izdanja zbirke pjesama Silvija Strahimira Kranjčevića “Trzaji”, štampane u Tuzli 1902. godine.\nUčenici su gradonačelniku postavljali pitanja vezana za njegova sjećanja na osnovnu školu, kao i pitanja vezana za njegov sadašnji posao. Gradonačelnik im je pokazao portrete svih gradonačelnika u istoriji Tuzle i ukratko ih upoznao sa njihovim, ali i svojim radom. Direktor je pozvao gradonačelnika da slijedećeg mjeseca prisustvuje centralnoj manifestaciji obilježavanja 80 godina postojanja škole.\n← Dobri nastupi gračaničkih karatista na pripremnom turniru za Državno prvenstvo\nRobinzon Brodolom 9 i Robinzon Brithday party – Odlične zabave na jezeru Modrac →


Vlada Srbije da organizuje povratak Srba iz australijskih logora - OPOZICIJA Na Jednom Mestu\nSvakoga dana mnogobrojni pripadnici naše dijaspore dele sa nama u matici svoju muku koja im se trenutno dešava. Zatvoreni su, izolovani, vojska stražari ispred njihovih kuća, batinaju se ljudi koji izađu u obližnji parkić i zato svega toga što im se dešava, pozivam Vladu Srbije da organizuje povratak Srba i srpskih državljana iz australijskih logora.\nZašto kažem logora? Pa može se nazvati to i zatvorom ali se bojim da se u zatvoru uglavnom zna trajanje kazne odsluženja i zločin koji je počinjen dok ovde to nije slučaj. Ovde je slučaj da je zbog nekolicine osoba koje su pozitivne na PCR testu zatvoreno više miliona ljudi, mali preduzetnici propadaju a radnici gube svoja prava.\nBrojna svedočenja nam govore o tome kako bi se naši dijasporci vratili kući i zahtevamo od Vlade Srbije da organizuje njihov hitan povratak u maticu kako bi nastavili da žive kao slobodni ljudi.\nČelnici vladajućih stranaka često pominju dijasporu pa bi bio red da urade nešto konkretno po ovom pitanju, kako bi to često pominjalo imalo smisla. Pozivam i Arno Gujona, koji je direktor uprave za saradnju sa dijasporom i Srbima u regionu da se angažuje po ovom pitanju. Naša dijaspora iz Australije je toliko pomogla Srbima u matici da itekako zaslužuje svaku moguću pomoć koju joj kao država možemo pružiti.\nUkoliko Vlada Srbije nema moć da tako nešto organizuje, neka to otvoreno kaže kako bismo probali da organizujemo to na drugi način.\nAleksandar Džavrić @adzavric\nINTERVJU Nikezić: Vučić je najviše u istoriji zadužio Srbiju\nDr Mitić za mađarski „Azonali“: Dveri slede jedino srpske interese…


Izbor za fudbalera godine: UEFA skratila spisak na tri imena - Sportska centrala\nIzbor za fudbalera godine: UEFA skratila spisak na tri imena\n23 sep 2020. 13:39\nUEFA je objavila kandidate za igrača godine za sezonu 2019/20.\nU konkurenciji su tri igrača, Kevin de Brujne, Robert Levandovski i Manuel Nojer, a pobednik će zvanično biti objavljen na žrebu za grupnu fazu Lige šampiona, 1. oktobra u Nionu.\nU obrazloženju se navodi da je Belgijanac vodeći asistent u Evropi sa 20 asistencija i 13 golova u Premijer ligi, da je Levandovski u osvajanju triple krune Bajerna učestvovao sa 55 golova u 47 utakmica te da je Nojer prošle sezone propustio samo jedan meč sačuvavši mrežu na 6 utakmica u Ligi šampiona.\nU Top 10, bez prilike da se bore za ovo priznanje, ostali su Lionel Mesi, Nejmar (obojica po 53 glasa), Tomas Miler (41), Kilijan Mbape (39), Tijago Alkantara (27), Jozua Kimih (26) i Kristijano Ronaldo (25).\nU konkurenciji za izbor trenera godine ostali su Jirgen Klop, Hansi Flik i Julijan Nagelsman, a od 4. do 10. mesta plasirani su Tomas Tuhel, Đan Pjero Gasperini, Đulen Lopetegi, Rudi Garsija, Zinedin Zidan, Pep Gvardiola i Antonio Konte.\nKada je u pitanju ženska konkurencija u borbi za trofej ostale su Engleskinja Lusi Bronz, Pernile Harder iz Danske i Francuskinja Vendi Renar.


Arhiva - Kiosk sa dnevnim i periodičnim listovima u Beogradu, Srbija.\nTabloidi u Srbiji u prvih šest meseci objavili su 419 lažnih, neutemeljenih ili vesti čije navode nije moguće proveriti, a zajednički imenitelj analiziranih tabloida je kritički stav prema vođama opozicije i građanskim protestima koji "1 o d5 miliona" i pozitivan stav prema Aleksandru Vučiću, SNS i Vladimiru Putinu. Međutim, upravo ti mediji dobili su značajna sredstva na konkurisma za državno sufinansiranje medija, objavila je Mreža za istraživanje kriminala i korupcije (KRIK) rezultate analize "Raskrinkavanje".\nTabloid Informer prema ovom istraživanju objavio najviše lažnih i neutemiljenih vesti na naslovnim stranama - 150, Alo je objavio 115, Srpski telegraf 94, dok je Kurir objavio 60 takvih vesti.\nZajedničko svim analiziranim listovima je negativan stav prema vođama opozicije, protestima "Jedan od pet miliona" i susednim zemljama, naveo je Krik i dodao da je predsednik Stranke slobode i pravde Dragan Đilas najčešće pominjan u negativnom kontekstu.\nU isključivo pozitivnom svetlu prikazan je i predsednik Rusije Vladimir Putin, "koji se gotovo uvek pojavljuje u ulozi spasitelja Srbije, spreman da pošalje i vojsku kako bi odbranio Kosovo", a njegove izjave su "ili prenete neprecizno ili potpuno izmišljene".


Lideri EU postigli dogovor o djelimičnoj zabrani uvoza ruske nafte\nUkrajinski predsjednik Volodimir Zelenski govori tokom posebnog sastanka Evropskog vijeća u zgradi Evropskog vijeća u Briselu, Belgija, 30. maja 2022. Kenzo Tribouillard/Pool preko REUTERS-a\nLideri Evropske unije postigli su u ponedjeljak kompromis o uvođenju djelimičnog embarga na rusku naftu na samitu usredsređenom na pomoć Ukrajini usvajanjem dugo odlaganog paketa sankcija koji je blokirala Mađarska, prenosi agencija AP.\nDogovor o embargu obuhvata samo rusku naftu koja se uvozi pomorskim putem, što omogućava privremeno izuzeće za isporuku tog energenta naftovodom.\nPredsjednik Evropskog savjeta Charles Michel tvitovao je da se sporazum odnosi na više od dvije trećine uvoza nafte iz Rusije čime se, kako je naveo, "blokira ogroman izvor finansiranja za njenu ratnu mašinu".\n"Maksimalan pritisak na Rusiju da okonča rat", tvitovao je Michel.\nKasnije je pozdravio "izvanredan uspjeh" i poručio: "Mi želimo da zaustavimo rusku ratnu mašinu. Više nego ikada je važno da pokažemo da smo sposobni da budemo snažni, čvrsti i oštri".\nMichel je najavio da će nove sankcije, za čije uvođenje je potrebna podrška svih 27 članica, biti pravno garantovane do srijede.\nPredsjednica Evropske komisije Ursula von der Leyen rekla je novinarima posle prvog dana samita EU u Briselu da su se lideri postigli "načelan" dogovor o zabrani uvoza ruske nafte.\n"Veoma mi je drago što su se lideri u načelu saglasili o šestom paketu sankcija. Savjet bi sada trebalo da finalizuje zabranu 90 odsto uvoza ruske nafte do kraja godine. To je važan korak naprijed. Kada je riječ o preostalih 10 odsto, uskoro ćemo se vratiti na pitanje nafte koja se isporučuje naftovodom", rekla je ona.\nEvropska unija već je uvela pet rundi sankcija Moskvi zbog rata u Ukrajini. Sankcionisala je više od 1.000 pojedinaca, među kojima su i ruski predsjednik Vladimir Putin i najviši zvaničnici vlade, kao i oligarsi bliski Kremlju, banke, industrija uglja...\nMeđutim, šesti paket mjera, objavljen 4. maja, bio je blokiran zbog strahovanja u pogledu zaliha nafte. Mađarski premijer Viktor Orban poručivao je da će podržati nove sankcije samo ako se Mađarskoj garantuju zalihe nafte, a uoči samita je naveo da još nema kompromisa.\nMađarska uvozi više od 60 odsto svojih zaliha iz Rusije i zavisi od sirove nafte koja se isporučuje kroz naftovod Družba.\nVon der Leyen i Michel saopštili su da će odluka Njemačke i Poljske da fazno ukinu upotrebu ruske nafte do kraja godine i odreknu se isporuka kroz Družbu pomoći da se dostigne prag od najavljenih 90 odsto.\nKada je predsjednica Evropske komisije predložila nove mjere, prvobitni cilj bio je da se fazno obustavi uvoz ruske sirove nafte u roku od 6 mjeseci i naftnih derivata do kraja godine.\nDiplomate su saopštile da će dogovor otvoriti put za stupanje na snagu drugih elemenata šestog paketa evropskih sankcija, među kojima je odluka da se najvećoj ruskoj banci Sberbanci odsiječe pristup međunarodnom platnom sistemu SWIFT.\nPaket obuhvata i zamrzavanje imovine i uvođenje zabrane putovanja više pojedinaca, dok se tri velika ruska državna medija sprečavaju da emituju svoj sadržaj na teritoriji EU.\nEU iz Rusije uvozi oko 40 odsto zaliha prirodnog gasa i 25 procenata nafte.


Borci za dobrobit životinja u EU traže zabranu kaveza - Dijalog.net\nNaslovna Vesti Evropska unija Borci za dobrobit životinja u EU traže zabranu kaveza\nBrisel, 13. septembar 2018. – Zaštinici životinja u Evropskoj uniji zahtevaju opštu zabranu držanja korisnih životinja u kavezima.\nPred njima, međutim, stoji još niz prepreka dok Evropska komisija zvanično ne prizna tu inicijativu, a i tada će njeni izgledi na uspeh, imajući u vidu ranije slične peticije, biti prilično skromni.\nGrađani Evropske unije imaju priliku da se od 11. septembra izjasne o toj inicijativi.\nU EU živi više životinja u kavezima nego što ima stanovnika. Prema podacima Organizacije za ishranu i poljoprivredu UN (FAO) oko 700 miliona pilića, svinja, patki, gusaka, teladi i zečeva masovno se uzgaja za ishranu i te životinje delom borave u sićušnim parcelisanim kavezima.\nZaštitnici životinja okupljeni pod parolom "Okončajte eru kaveza" (End The Cage Age) sada su uspešno učinili prvi korak da bi okončali takvu praksu, pošto ih je kolegijum članova Evropske komisije početkom septembra i zvanično priznao kao Građansku inicijativu. Od 11. septembra građani EU će moći potpisom da joj daju svoju podršku.\nZaštitnici životinja svako malo traže stroža pravila za masovno držanje životinja u EU, delimićno i uspešno. Tako je EU 2012. godine usvojila propise o dobrobiti životinja, kojima su, između ostalog, zabranjeni ozloglašeni kavezi za kokoši nosilje. Ali opšta direktiva za zaštitu poljoprivrednih životinja i dalje dozvoljava smeštanje životinja u kaveze.\nČlanovi inicijative "Okončajte eru kaveza" smatraju da je to suprotno duhu vremena. "Ovo je 21. vek. Krajnje je vreme da raskinemo sa tom surovom, i iskreno rečeno, srednjovekovnom praksom, da se korisne životinje drže iza rešetaka", piše na sajtu te grupe.\nO kojim je životinjama reč? Iako Građanska inicijativa traži zabranu kaveza za sve sve životinje, nominalno su u pitanju tri životinjske vrste.\nPrednjače kokoši, najuzgajanija životinja u Evropi. samo u Nemačkoj trenutno se uzgaja oko 52 miliona kokoši nosilja.\nOd toga pet miliona u takozvanim malim grupnim kavezima u kojima je za svaku koku predviđen prostor koji odgovara papiru formata A4. U Nemačkoj bi takav način držanja u kavezu trebalo da zabranjen od 2025. godine.\nI držanje svinja predmet je specifične regulative EU, ali zaštitnici životinja zahtevaju znatno veće boksove za uzgoj tih životinja. U EU se uzgaja okruglo 150 miliona svinja. Na prvom mestu su Španija i Nemačka, sa oko 29, odnosno 27 miliona komada.\nDa li će inicijativa “Okončate eru kaveza” uopšte prikupiti dovoljno potpisa kako bi prevazišla prepreke Evropske komisije još je neizvesno.\nOd 2012. godine u tome su uspele samo četiri građanske inicijative. Komisija u takvom slučaju treba da proveri da li će prihvatiti peticiju građana i inicirati novi zakon.\nPrva Građanska incijativa "Pravo na vodu" (Right2Water), koja je tražila da se zakonom prizna pavo na pitku vodu i zabani njena privatizacija, uspela je u februaru samo da izdejstvuje preradu i doradu postojeće regulative EU o pitkoj vodi.\nŽeljeni cilj nije ostvarila ni inicijativa "Jedan od nas" koja je zahtevala zabranu istraživanja matičnih ćelija. Evropska komisija je ocenila da postojeća legislativa već umnogome izlazi u susret zahtevima te Građanske inicijative, a da je istraživanje novih terapija neophodno.\nDa li će inicijativa "Okončajmo eru kaveza" biti uspešnija ostaje da se vidi. Organizatori sada imaju godinu dana da prikupe milion potpisa iz jedne četvrtine članica EU. Tek tada bi opšta zabrana držanja životinja u kavezima, zajedno sa još šest tekućih inicijativa, mogla da se nađe na dnevnom redu Evropske komisije, prenosi Euractiv.\nOznakeEvropska komisijagrađanska inicijativazaštita životinja\nPrethodno Udruženje “Šansa za roditeljstvo” organizuje Međunarodni Festival o vantelesnoj oplodnji\nSledeće Objavljen program Dead Lake Horror & Wine Festivala\nTop Tags Evropska unija konkurs mediji lokalna samouprava ljudska prava istraživanje evropske integracije vladavina prava Civilno društvo Vlada Republike Srbije Evropska komisija mladi Društvo OCD Srbija i Evropska unija


Ovo bi bila priča za blokbaster, Mata tamo gde ga je Murinjo sprečio da bude na početku decenije! - Sportske.net\nOvo bi bila priča za blokbaster, Mata tamo gde ga je Murinjo sprečio da bude na početku decenije!\nZaista neverovatno kako im se putevi ukršaju, poput predskazanja. Hoće li ovaj neverovatni put Huana Mate biti završen u leto 2019. godine?\nU Realu iznervirani, Solari odgovorio Ronaldu!Šokantni rasplet, Arsenal zbog skandala ostaje bez napadača, zamena mu stiže iz Italije?!Sad smo čuli i od samog Azara, nema više nejasnoća!U Madridu se kunu u njega - ni Zidan ni Kristijano, ON je "X faktor" u Realu!UEFA spremila 50 kandidata za Tim godine - apsolutna dominacija Francuza, da li su Real i Hrvati oštećeni?\nPriča zaista može da bude serijal.\nNaime, Huan Mata je 2010. godine, tačnije nešto ranije ugovorio prelazak u Real Madrid, transfer je bio dogovoren sa Valensijom. Ali, Murinjo je stopirao posao, tvrdeći da mu se Mata ne uklapa u koncepciju, da je preslab za njegov fudbal i da nema igru u oba pravca.\nOmaleni Španac je otišao u Čelsi, bio igrač sezone u izboru navijača, a onda je Murinjo stigao u London. Posle pola godine je Matu prodao Junajtedu, pa se pretpostavljalo da njih dvojica nikada neće sarađivati.\nAli, onda je za Matom, Portugalac stigao među "Đavole", mnogi su očekivali da Španac napusti klub, ali je Murinjo pružao priliku Mati.\n"To nema veze sa prošlošću, to zavisi od igrača koje imam i onoga što želim, on mi je sada potreban", kaže Murinjo koji pruža šansu Mati, ali Junajted, iako Portugalac to želi neće ponuditi novi ugovor na više od jednu godinu nekadašnjem reprezentativcu Španije.\nOn je slobodan na leto i u neverovatnom sledu okolnosti mogao bi da se vrati u Španiju i završi u Real Madridu. Kao slobodan igrač, on je primamljiva meta, iskusan je, slaže se sa ulogom džokera, mada ga zove i Valensija.\nIpak, za Matu bi Real bio izazov karijere i ko zna, možda će osam godina kasnije ipak završiti među "Los Blankosima". Još da Murinjo dobije otkaz u Junajtedu i da se vrati na klupu Reala, što je Perezova želja, od ovoga bi mogao da se napravi materijal za seriju rekordne gledanosti.


12.12.2014. 14:58h 22.12.2016. 14:44h\nDauning strit 10 prvo je tvrdio da to nije tačno, a onda je promenio priču i saopštio da se takav zahtev, ako je postojao, nije odnosio na to da se prikrije umešanost Britanije, javlja BBC\nLONDON - Britanski zvaničnici sastajali su se više puta sa američkim zvaničnicima koji su pripremali izveštaj o torturi agenata CIA nad osumnjičenima za terorizam, sa ciljem da izdejstvuju izbacivanje pojedinih delova iz tog dokumenta, prenose danas mediji u Londonu.\nBritain spoke to US about CIA report http://t.co/8SpJvBlDjV\n— TwitBBC (@TwitBBC) December 12, 2014\nMediji prenose da se britanska vlada nalazi pod pritiskom da objasni da li su britanski ministri i zvaničnici navodno lobirali u Vašingtonu da se "izbrišu" delovi koji se odnose na postupke britanske obaveštajane službe.\nIz kabineta britanskog premijera je saopšteno da London nije tražio da se informacije izostavljaju iz izveštaja o tehnikama mučenja, ali da ako je "takav zahtev postojao, onda se on nije odnosio na to da se prikrije umešanost Britanije".\nKako podseća BBC, zvaničnici u Dauning stritu 10 su prvobitno tvrdili da takav zahtev nije postojao, ali sada saopštavaju da je "bilo koji zahtev koji je upućen imao svoje nacionalne bezbednosne razloge".\nBBC: Zvaničnici u Dauning stritu 10 promenili su priču (Foto: Reuters)\nGardijan prenosi da nova dokumenta, koja datiraju od 2009, pokazuju da su britanski zvaničnici imali 24 sastanka sa članovima američkog Komiteta koji je zaključio da su metode CIA bile "brutalne i neefikasne". Prema informacijama grupe za ljudska prava Ripriv, među zvaničnicima koji su posetili Vašington sa tom namerom, bila je i bivša britanska ministarka policije Tereza Mej.\nU izveštaju američkog Senata, na 500 stranica, navedeno je da je CIA koristila seksualne pretnje, simulirano davljenje i druge kontroverzne metode u ispitivanju osumnjičenih za terorizam, koje su sve bile neefikasne za dobijanje ključnih informacija. Postupanje prema zatvorenicima u tajnim zatvorima CIA pre jedne decenije bilo je gore nego što je američka administracija govorila Kongresu ili javnosti, navodi se u izveštaju obaveštajnog Komiteta Senata o torturi.\nBritanijaSADciamučenjeizveštaj o mučenju


Dodatni nameti na osiromašenu poljoprivredu | Autonomija\nDodatni nameti na osiromašenu poljoprivredu\nUdruženja: Zašto agrarni budžet nije pet odsto\nPredsednik udruženja poljoprivrednika Banatski paori iz Crepaje kod Pančeva Miroslav Grubanov izjavio je danas da je trenutno u Srbiji nerealno tražiti od poljoprivrednika da vode knjigovodstvo i porez na zemljište, jer je finansijska situacija loša i novi nameti bi mogli uništiti male proizvođače.\nGrubanov je kazao da većina registrovanih poljoprivrednika neće umeti da se samostalno bavi knjigovodstvom, te će morati da izdvaja dodatna sredstva kako bi platili stručnjaka, što će biti skuplje od subvencija koje dobijaju od države.\nOn je rekao da poljoprivrednici traže odgovor i objašnjenje o novom nametu, odnosno porezu na imovinu koji će uključitvati i zemljište, a predviđa oporezivanje od oko 30 evra po hektaru zemlje.\n“Da li će i pravna lica, koja imaju u vlasništvu 20 do 30 hiljada hektara zemlje, morati da plaćaju ovaj porez ili će biti izuzeti iz njega i plaćati samo porez na dobit”, upitao je Grubanov.\nKako je naveo, zemlja je za poljoprivrednika “oruđe za rad”, pa ako se i ono oporezuje kao i dobit, onda su poljoprivrednici u nezavidnom položaju.\n“Predviđeno je da ovaj porez sakupljaju lokalne samouprave, pa postavljamo pitanje da li poljoprivrednici treba da pune opštinske budžete?”, dodao je Grubanov.\nOn je apelovao na nadležne da, sada kad je poljoprivreda u gubitku, ne idu na ova povećanja i postavio pitanje da li se to radi zbog približavanja zakona evropskim standardima ili “zato što je kasa prazna”.\nKako se navodi na sajtu Ministarstva poljoprivrede, šumarstva i vodoprivrede Srbije, u toku su intenzivni razgovori sa Ministarstvom finansija kako bi se našlo rešenje za oslobađanje obaveze vođenja poslovnih knjiga od strane registrovanih poljoprivrednih gazdinstava.\nOva obaveza predviđena je važećim Zakonom o porezu na dohodak, čija bi primena trebalo da stupi na snagu 1. januara 2014. godine.\nAgrarni forum Pančevo i udruženje Pančevački ratari postavili su vlastima danas pitanje šta se desilo sa obećanjem da će agrarni budžet zsa 2014. godinu iznositi najmanje pet odsto od ukupnog budžeta Srbije.\nTa udruženja su u saopštenju za javnost upitala i šta se desilo sa najavljenom strategijom održivog razvoja agrara.\nOni su naveli da im Vlada Srbije nije odgovorila na zahtev za razgovor, koji su zvanično podneli još krajem septembra meseca i dodali da nemaju s kim da razgovaraju, jer ne postoji agrarni savet pri vladi.\n„Ovu godinu ratari su završili sa negativnim bilansom jer su višestruko oštećeni: od grada, suše, loše agrarne politike i pogubne politike cena, tako da je nerentabilnom proizvodnjom ugrožen i sam opstanak poljoprivrednika“, navodi se u saopštenju.\nOptužili su državu i da im uvodi nove namete, tako što propisuje da sva registrovana gazdinstva moraju imati knjigovođu, kao i obaveze plaćanja poreza na dohodak i poreza na poljoprivredno zemljište.\n„Dokle sa pretnjama, porezima i crnim nametima na i ovako obogaljenu poljoprivredu i obezglavljene poljoprivrednike, koji sami više ne znaju šta će i kako će izaći na kraj“, upitala su ova udruženja.\nOcenjuje se da će reakcija poljoprivrednika biti masovno odustajanje od obnove registracije poljoprivrednih gazdinstava.\nNavodi se da će tokom 2014. godine mnoga domaća mala i srednja poljoprivredna gazdinstva propasti, jer neće moći izdržati konkurenciju evropskih farmera na slobodnom tržištu, pa će Srbija postati uvozno zavisna.


Tanjug 8. maja 2021. 06:50\nKRAGUJEVAC – Kragujevačko preduzeće „Zastava Tervo“ proizvelo je lako terensko vozilo za potrebe Vojske Srbije koje je prošlo sva ispitivanja, a uz male izmene može da se koristi i u komercijalne svrhe.\nStefan Jurić, tehnički direktor „Zastave Tervo“, ističe da su prednosti tog vozila njegova visoka prohodnost, automatski menjač i izuzetno mnogo kabinskog prostora, koji omogućava smeštaj ličnog naoružanja i opreme posade.\nTakva terenska vozila za opremanje oružanih snaga – vojske i policije, ne proizvode se nigde u svetu. Novi terenac trebalo bi da zameni čitavu flotu starih vojnih vozila u Vojsci Srbije, a u planu je i izvoz.\n„Prvenstveno na tržišta Severne Afrike i Bliskog Istoka, gde ima dosta zainteresovanih kupaca za ovaj tip vozila. U tom smislu bi se radila neka tehnička prilagođavanja, vezana za vozila za korišćenje u pustinjskim uslovima“, kaže Ilija Ljujić, v. d. direktora „Zastave Tervo“.\nŠirenje plasmana otvara vrata i za nova zapošljavanja u „Zastavi Tervo“, koja sada ima 120 radnika, navodi RTS.


RRA: EMITERI NISU PREKRŠILI ZAKON O RADIODIFUZIJI I KODEKS PONAŠANJA EMITERA\nRepublička radiodifuzna agencija (RRA) zaključila je da emiteri emisija u kojima je u proteklom periodu gostovao Aleksandar Kristijan Golubović, ličnost sa bogatim kriminalnim dosijeima, nisu prekršili Zakon o radiodifuziji i Kodeks ponašanja emitera.\nOdluka je bazirana na Zakonu o radiodifuziji i Kodeksu ponašanja emitera, ali i na poštovanju Ustava, Zakona o ratifikaciji evropske konvencije za zaštitu ljudskih prava i osnovnih sloboda i Zakona o odgovornosti kršenja ljudskih prava, navodi se u odluci obljavljenoj na sajtu RRA.\nSavet RRA je odluku doneo nakon sednice održane sa predstavnicima TV Hepi, TV B 92, TV Pink i TV Prva na kojima je razmatrao predstavke u vezi emisija "Ami Dži šou" i "Teška rec" Televizije Pink, emisija "Bulevar" Televizije B92, emisija "Eksploziv" Televizije Prva i emisija "Goli život" na Televiziji Hepi u kojima je gostovao Golubović.\nOdlučujući da obustavi postupke i ne izrekne mere emiterima Savet se vodio i Evropskom Direktivom AVMS da regulator ne može da odstupi od načela slobodnog protoka informacija i ideja, kao i nezavisnosti radiodifuznih organizacija, koja predstavljaju neophodnu osnovu njihove radiodifuzne politike.\nIako jedan deo javnosti smatra da je samo pojavljivanje osuđivanih na televizijama afirmacija kriminala i da takvo pojavljivanje predstavlja kršenje zakona, jer se time ugrožava moralni razvoj maloletnika, pozitivni zakonski propisi garantuju punu slobodu govora za sve građane pod istim uslovima, navodi Savet i ističe da se činjenica da je neko lice osuđivano za krivična dela ne može automatski iskoristiti za umanjenje njegovih ljudskih prava.\nIstiče sa do umanjenja ljudskih prava može doći samo kada je to propisano Ustavom i nižim pravnim aktima ali da ih ne mogu ograničavati urednici medija, udruženja ili medijski regulator, jer bi time povredili Ustav i Zakon o odgovornosti kršenja ljudskih prava.\nSavet smatra da je gostovanje osoba koje su osuđene za krivična dela ili su lica na izdržavanju kazne pitanje etike, a ne zakona sve dok one ne afirmišu društveno neprihvatljiva ponašanja.\nPredstavnici emitera protiv kojih je postupak voden složili su se sa ovakvim stavom Saveta i dali garancije da ce s većom pažnjom donositi uredničke odluke kada je reč o programima koji mogu biti svrstani u slične ovome zbog koga je postupak vođen.\nSavet je pozvao emitere da pokažu viši stepen društvene odgovornosti, jer se koriste javnim dobrom - frekvencijama, koje su im ustupljene na korišćenje radi ispunjavanja programskih obaveza prema građanima.\nBavljenje pitanjima resocijalizacije osuđivanih lica je društveno opravdana tema, ali isticanjem vlastitih komercijalnih interesa ispred javnih, po cenu da se svesno uruše moralne vrednosti u jednom društvu, nije prihvatljivo i Savet će u okviru svojih, zakonom definisanih, mogućnosti učiniti sve da toj pojavi stane na put.\nSavet je zatražio od emitera da sa posebnom pažnjom, isključivo na osnovu kompetentnosti, pozivaju goste u svoje emisije kako ne bi dolazili u situacije da estradne ličnosti, svojim ocenama ozbiljnih društvenih tema kreiraju javno mnenje.\nIsto tako, Savet je zatražio da emiteri što jasnije definišu žanrovsku pripadnost svojih emisija i na taj način odvoje razlicite društvene oblasti.


Papa poziva svet da se bolje odnosi prema izbeglicama\nTanjug 3. aprila 2022. 12:05\nVALETA – Papa Franja pozvao je danas svet da pokaže više ljubaznosti i saosećanja prema izbeglicama dok je na Malti odavao počast Svetom Pavlu i sreo se sa migrantima koji su, po papinim rečima, poput apostola, dospeli na mediteransko ostrvo i bili dobro primljeni, prenosi AP.\nOn je svoj drugi i poslednji dan na Malti otvorio posetom pećini Svetog Pavla u Rabatu, gde je Hristov učenik ostao nakon što je doživeo brodolom na putu za Rim 60. godine nove ere. Prema bibliji, Maltežani su Pavla dočekali neobično srdačno, a on je odgovorio propovedanjem i isceljenjem, donosečci hriščcanstvo na ostrvo.\n„Niko im nije znao imena, mesto rođenja ili društveni status. Znali su samo jedno: da su to ljudi kojima je potrebna pomoć“, pomenuo je papa Franja u molitvi.\nPoglavar rimokatoličke crkve je iskoristio dvodnevnu posetu Malti da pozove Evropu da pruži istu dobrodošlicu migrantima i izbeglicama kakvu su Maltežani ukazali Svetom Pavlu, a zahvalio je i na podršci koju evropske države pružaju izbeglicama koje dolaze iz Ukrajine, preneo je AP.\nPo dolasku u Valetu u subotu, papa je zahvalio Malti na dobrodošlici koju je ukazala izbeglicama i osudio politiku Evropske unije koja instruiše libijsku obalsku stražu da vrati migrante na obalu, prenosi američka agencija.


Šou Rašada Vona za pobjedu Igokee nad Krkom - BIGportal.ba\n9 Februara, 2020 10 Februara, 2020 0227\nDo nove pobede predvodio ih je sjajni američki košarkaš Rašad Von sa 34 poena i 8 pogođenih trojki, od čega je bilo 6 na poluvremenu.\nPrva četvrtina bila je kao iz snova za ekipu Igokee, pošto je domaćin za tili čas od egal meča stigao do prednosti od 19:10, da bi sa dvocifrenom razlikom završio prvi kvartal.\nU nastavku se probudila ekipa Krke i na krilima Pašalića i Ramljaka stigla do zaostatka od samo 3 poena, kada je na semaforu stajalo 36:33, da bi potom usledila nova serija Igokee zahvaljujući Rašadu Vonu, ali je Krka uspela da se zadrži na zaostatku jednog poseda.\nTako je Igokea posle 20 minuta košarke imala prednost 47:45.\nTreći period, obeležila je serija Ramljaka i Jošila preko koje je Krka stigla do prve prednosti još od prve četvrtine, ali je na početku narednog desetominutnog perioda Krka posustala, pa je Igokea ponovo došla do +9.\nDo kraja, Igokea je bez većih problema održavala prednost i na kraju pobedila Krku as 92:82, na krilima Rašada Vona koji je postigao 34 poena, Grin je imao 16 uz 11 asistencija, Evans 15, a Simeunović 13 postignutih poena.\nU redovima Krke, Ramljak je imao 18 poena, Jošilo 17 uz 12 skokova, Balažic 15, Kapornik 14, a Pašalić 13.


Na Evropski dan civilne pravde održana prva Tematska otvorena vrata u Kruševcu\nBiljana Kovačević-Vučo (1952-2010)\nEdicija Ljudska prava\nEdicija javni dosije\nPoglavlje 23- Pravosuđe i osnovna prava\nPostavio Yucom - 01/11/2019 Aktuelno, Vesti\nNa Evropski dan civilne pravde, Osnovni sud u Kruševcu bio je domaćin Tematskih otvorenih vrata tokom kojih se pored osnovne teme „Zašto suđenja dugo traju?” govorilo i o merama koje je potrebno preduzeti kako bi se povećala efikasnost sudova.\nOvaj skup bio je idealna prilika da sudovi istaknu sve napore koje ulažu zaposleni pri sudovima kako bi se prevazišli nedostaci domaćeg pravosuđa. Na ovaj način građanima Srbije i medijskim kućama omogućen je pristup sudovima i načinu rada ovih organa.\nProjekat „Otvorena vrata pravosuđa” ima za cilj da se građani proaktivno uključe u komunikaciju sa organima pravosuđa, ali i da, pre svega, budu informisani o svojim pravima i načinima na koje mogu da ih ostvare. Uz brojne vodiče, blog postove i infografike koje građani mogu naći na sajtu www.otvorenavratapravosudja.rs, tematska otvorena vrata u sudovima daju priliku građanima da konstruktivno utiču na pravosudne organe, ukazivajući im na prepreke koje građani primećuju u praksi.\nImajući u vidu relativno mali broj zaposlenih pri sudovima, kao i konstantan priliv novih predmeta, nije lako omogućiti uslove za kreativan pristup prevazilaženju poteškoća sa kojima se sudovi svakodnevno suočavaju. Osnovni sud u Kruševcu je odličan primer institucije koja je pronašla način da smanji broj nerešenih predmeta u tekućoj godini, u odnosu na isti period prošle godine, zakazujući suđenja u sve kraćem vremenskom intervalu. U ovom sudu uveden je i postupak medijacije kao alternativni način rešavanja sporova. Sudija Eleonora Miladinović predstavila je protokol za upoznavanje stranaka sa postupkom medijacije i načinom realizacije ovog postupka. Strankama se prezentuju prednosti medijacije i pružaju smernice kako da ostvare svoja prava u ovom postupku.\nOdlukom Vrhovnog kasacionog suda, Osnovni sud u Kruševcu dobio je nagrade i priznanja za inovacije koje su doprinele poboljšanju rada suda i za doprinos, unapređenje i povećanje efikasnosti i kvaliteta sudskog sistema. Ove nagrade dokazuju da se kreativnim inovacijama mogu postići izvanredni rezultati. Predsednik suda, gospodin Slobodan Ivanović, pozdravio je napore svih sudija i zaposlenih u Osnovnom sudu u Kruševcu kao i saradnju sa tužilaštvima. Sudija Vladan Cvetković i portparol suda Zoran Keković dali su svoje komentare i predloge za unapređenje rada suda. Svi prisutni složili su se sa činjenicom da pravosudni organi treba da budu otvoreni za javnost, uz poštovanje odredaba Zakona o zaštiti podataka o ličnosti, kao i da transparentnost suda predstavlja jedan od važnih preduslova za merenje efikasnosti suda. Zaključeno je da sudovi ne smeju na medije gledati kao na protivnike, kao i da mediji ne smeju tretirati sudove kao izvore senzacionalističkih informacija i vesti. Proaktivno i precizno pružanje informacija sprečava stvaranje pogrešne slike o pravosuđu. Događaj je završen i osvrtanjem na pitanje zašto u budućnosti sudije ne bi imale svoje Blog stranice?\nPOZIV ANI BRNABIĆ DA NE PREDLOŽI ALEKSANDRA VULINA ZA BUDUĆEG MINISTRA\nTrening za osnaživanje aktivista i aktivistkinja koji se bave zaštitom ljudskih prava\nSaopštenje – Dan prava javnosti da (ne)zna\nVodič za samozastupanje građana je pripremio tim Komiteta pravnika za ljudska prava u saradnji sa MDTF grupom\nKomitet pravnika za ljudska prava (YUCOM)\nKneza Miloša 4, 11000 Beograd, Srbija\nTel:(+ 381 11) 33-444-25; 33-44-235\nCopyright © YUCOM 1997 – 2020


Srbija pravi najmodernije borbeno vozilo: Imaće tenkovski oklop, top, pogon šest puta šest, moće ploviti… | Bh-index\nSrbija pravi najmodernije borbeno vozilo: Imaće tenkovski oklop, top, pogon šest puta šest, moće ploviti…\nPrema pisanju srbijanskih medija, performanse ‘Kurjaka’ za trećinu su bolje od svih konkurenata u svetu“, kažu u „Srboautu“, navodeći da se ovo vozilo radi u saradnji sa čuvenom kompanijom „ADG Mobility“ iz Južne Afrike.\nKompanija namjenske industriije „Srboauto“ iz Ostružnice kod Beograda privodi kraju radove na razvoju borbenog vozila „Kurjak“, koje će biti jedno od najsavremenijih i najbolje opremljenih višenamenskih vozila u svetu, prenosi danas Tanjug pisanje Večernjih novosti.\n„’Kurjak’ je high-tech projekat u punom smislu reči i poduhvat kojim odbrambena industrija pravi ogroman tehnološki skok. Kompletno znanje je kupljeno od južnoafričke kompanije, koja ima ogromnu reputaciju u svetu razvoja borbenih vozila“, kaže Tomić.\nPogon šest puta šest i nezavisno vješanje omogućavaju mu prohodnost na svim terenima – može da „preskoči“ rov širine 1,5 metara, vertikalnu prepreku visoku 60 centimetra i uzdužni nagib od 70 stepeni, a na kopnu može da se kreće brzinom od 115 kilometara na čas.\nI susjedi u problemu: Hrvatska stavljena na crvenu listu rizičnih zemalja, uvedeno obavezno testiranje pri ulasku u Italiju\nObavezan odlazak u dvonedeljnu samoizolaciju prilikom ulaska u Italiju na snazi je već za sve one koji dolaze iz zemalja koje ne spadaju u...


Korupcija u obrazovanju | Boom93\nAgencija za borbu protiv korupcije je primila ja preko 130 predstavki koje se odnose na prosvetu. Njihov broj povećava se iz godine u godinu tako da je 2013. primljeno više od 70 predstavki, što je značajno više nego u prethodne tri godine: 2012 – 35, 2011. godine – 14, 2010. godine – 11. Najveći broj predstavki odnosi se na fakultete i visoke, srednje i osnovne škole, a manji broj na predškolske ustanove i domove učenika. Problemi na koje se Agenciji skreće pažnja odnose se na nezakonitosti i neregularnosti prilikom zapošljavanja i nezakonitosti i neregularnosti u postupcima javnih nabavki i finansijske malverzacije. Manji broj predstavki odnosi se na davanje i primanje mita Takođe, ukazivano je i na neregularnosti prilikom nostrifikacije diploma, izbora izvođača đačkih ekskurzija, rešavanja stambenih potreba i mobing.\nOsoba koju ćemo predstaviti kao Vesna ima iskustvo sa korupcijom – njeno dete je bilo suočeno sa situacijom da im se posredno traži novac, 400 evra za dva ispita.


Vlada Srbije o spoljnoj trgovini, putovanju državljana Albanije, novčanoj pomoći, turizmu – GMinfo\nVlada Srbije o spoljnoj trgovini, putovanju državljana Albanije, novčanoj pomoći, turizmu\nVlada Srbije usvojila je na jučerašnjoj sednici uredbu o centrima spoljne trgovine u inostranstvu i niz drugih odluka.\nTom uredbom se Vladi i Privrednoj komori Srbije omogućava rad na zajedničkoj promociji države i privrede i, kako je saopšteno, uredjuju status, poslovi i način osnivanja centara spoljne trgovine u inostranstvu.\nVlada Srbije je odlučila da državljanima Albanije omogući ulazak u Srbiju bez putne isprave, s važećom biometrijskom ličnom kartom.\nTa odluka je doneta na osnovu medjudržavnog sporazuma Srbije i Albanije da se olakša protok ljudi, robe i kapitala „i dodatno pružiti mogućnost za razvijanje dobrosusedskih odnosa zemalja Zapadnog Balkana“, navodi se u saopštenju.\nPrimenom te odluke, smatra Vlada, stvaraju se „dodatni preduslovi za dalje razvijanje privredne, ekonomske, naučne, prosvetne, sportske i kulturne saradnje“ s Albanijom.\nPored toga, članovi Vlade su odobrili isplatu jednokratne novčane pomoći od po 10.000 dinara zaposlenima u ustanovama socijalne zaštite za smeštaj korisnika, čije se radno angažovanje u potpunosti ili delimično finansira iz državnog budžeta. Ta pomoć će im biti data zbog, kako se navodi, angažovanja na lečenju i sprečavanju širenja epidemije korona virusa.\nPo 10.000 dinara biće isplaćeno i profesionalnim pripadnicima Vojske Srbije u vojnozdravstvenim ustanovama, kao i zdravstvenim radnicima zaposlenim u Ministarstvu unutrašnjih poslova.\nIsta jednokratna novčana pomoć biće isplaćena i zdravstvenim radnicima u zavodima za izvršenje krivičnih sankcija, kao i zdravstvenim radnicima u Zavodu za sport i medicinu sporta Srbije, navodi se u saopštenju Vlade.\nNa današnjoj sednici usvojen je i Program rasporeda i korišćenja subvencija od 150 miliona dinara za podršku radu turističkih agencija organizatora turističkih putovanja, zbog teškoća u poslovanju prouzrokovanih epidemijom.\nDanašnjim zaključkom Vlade utvrdjeno je da će u objekat nekadašnje Glavne železničke stanice u Beogradu biće preseljen Istorijski muzej Srbije koji je sada na tri lokacije.\nPola veka jednog zavodnika


MUZIČKA KULTURA 1 - udžbenik - Web prodavnica Zaza\nUdžbenici i knjige / Novi Logos / Novi Logos osnovna škola\nMUZIČKA KULTURA 1 - udžbenik\nMr Dragana Mihajlović-Bokan\nMuzička kultura za I razred\nUdžbenički komplet Muzičke kulture za prvi razred osnovne škole sadrži udžbenik i dva CD-a.\nKomplet je usklađen sa Nastavnim planom i programom, Standardima kvaliteta udžbenika, kao i odgovarajućim Standardima postignuća za kraj prvog ciklusa obrazovanja u Srbiji.\nU pripremi i izradi ovog udžbeničkog kompleta radio je odabran tim autora, magistar muzičke kulture i profesor razredne nastave uz savetovanje sa učiteljima, učiteljicama i stručnim recenzentima.\nOsnovni koncept Muzičke kulture 1 zasnovan je na aktivnoj metodi učenja, vizuelizaciji i asocija-tivnom izučavanju samog predmeta.\nUdžbenik je funkcionalno podeljen na nekoliko nastavnih tema: Dobrodošlica đaku prvaku, Jesenja čarolija, Raspevani Sneško, Prolećni ples, Letnja regata, Praznična panorama, Napravite muzičke instrumente i Muzički rečnik. Na kraju je dat i izbor iz notnog materijala. Raspored građe je funkcionalno i fleksibilno osmišljen, u skladu je sa uzrastom učenika i njihovim saznajnim i kreativnim kapacitetima.\nMuzički pojmovi implementiraju se u sadržaj udžbenika logičkim redom radi lakšeg snalaženja. Lekcije su precizno uobličene, a najvažniji pojmovi jasno istaknuti.\nAktivnosti učenika su podstaknute na izuzetno kreativan i svrsishodan način, pomoću ikonica koje jasno vode učenike kroz sadržaje: pevanje, igranje i ples, sviranje, tapšalice, brojalice, muzičke priče i dramatizacije i podsticanje stvaralaštva.\nTekst u udžbeniku praćen je pažljivo i funkcionalno osmišljenim ilustracijama koje imaju za cilj dodatno pojašnjavanje i razvijanje estetskih i umetničkih kriterijuma.\nNa kraju svake nastavne teme, u odeljku „Sada znaš”, ponuđena je originalna sistematizacija gradiva kroz igru, pesmu ili neku sličnu kreativnu aktivnost.\nUdžbenički komplet Muzičke kulture 1 ima za cilj da učenici sa lakoćom i zadovoljstvom ovladaju muzičkim terminima, uživaju u muzici i zavole je i prihvate je kao važnu i podsticajnu umetnost.\nU odabiru kompozicija koje su date na čak dva prateća kompakt diska autorke su se vodile predviđenim planom i programom, ali i ukusom učenika, istovremeno imajući na umu i umetničku vrednost pesama i njihovu instruktivnost.\nBrižljivo su odabrane pesme koje su sa naših prostora, ali i internacio-nalne pesme, kompozicije koje su raznovrsne po težini i one koje su primerene za kvalitetno muzičko opismenjavanje i obradu muzičkih pojmova.\nBiologija 7, radna sveska za sedmi razre\nKONTAKTE 8/8 - udžbenik nemački jezik\nTehnologija grafičke dorade 1 za 1 i 2.\nMUZIČKA KULTURA 5 - UDžBENIK\nIzrada web prodavnice - SEO optimizacija © Balkanland 2021


VIJEĆA MUFTIJA I RIJASET: ODLUKA NSRS DA DODIJELI PRIZNANJA POČINIOCIMA RATNIH ZLOČINA JE BRUTALAN ATAK NA ŽRTVE GENOCIDA I OKVIRNI SPORAZUM ZA MIR U BOSNI I HERCEGOVINI — Bosnjaci.Net\nIZJAVA SA VANREDNE ZAJEDNIČKE SJEDNICE\nVIJEĆA MUFTIJA I RIJASET: ODLUKA NSRS DA DODIJELI PRIZNANJA POČINIOCIMA RATNIH ZLOČINA JE BRUTALAN ATAK NA ŽRTVE GENOCIDA I OKVIRNI SPORAZUM ZA MIR U BOSNI I HERCEGOVINI\nObjavljeno: 29. October 2016. 16:10:52\n1.\tOdluka Narodne skupštine Republike Srpske da dodijeli priznanja počiniocima najtežih ratnih zločina predstavlja institucionalno izrugivanje vrijednostima, normama i institucijama međunarodnog pravnog i civilizacijskog poretka, brutalan atak na Okvirni sporazum za mir u Bosni i Hercegovini, bezobzirno rušenje ljudskih i političkih pretpostavki ostvarenja mira u dijalogu, pomirenju i saradnji, kao što predstavlja i stravično vrijeđanje žrtava masovnih zločina.\n2.\tZahtijevamo od Narodne skupštine Republike Srpske da, u interesu mira i suživota, ali i u cilju svođenja odgovornosti za zločine na njihove počinioce i skidanja hipoteke sa srpskog naroda, poništi svoju odluku o dodjeli priznanja počiniocima ratnih zločina i genocida.\n3.\tUkoliko Skupština Republike Srpske ne poništi odluku o priznanjima ratnim zločincima, zahtijevamo od Visokog predstavnika međunarodne zajednice u Bosni i Hercegovini da on to učini.\n4.\tOd državnih i političkih institucija Bosne i Hercegovine, Vlade Republike Srbije, od Srpske pravoslavne crkve, kao i od međunarodnih asocijacija za ljudska prava očekujemo da se, u svom opredjeljenju za pravdu i mir, suživot, dobrosusjedske odnose i dijalog između Hrvata, Srba i Bošnjaka, oglase o veličanju ratnih zločinaca odlukama Narodne skupštine Republike Srpske.\n5.\tPozdravljamo odluku OSCE-a u Bosni i Hercegovini da vrati povelju koju mu je dodijelila Narodna skupština Republike Srpske. Očekujemo i od drugih diplomata, koji su prisustvovali sjednici Narodne skupštine Republike Srpske, na kojoj su uručena priznanja ratnim zločincima, da upute javno izvinjenje žrtvama zločina i Genocida, u protivnom, Islamska zajednica će razmotriti uvjete dalje saradnje sa njima.


UEFA: Srbiji pobjeda sa 3:0 uz oduzimanje tri boda!\npetak, 24 oktobar 2014 11:00\nUEFA je odlučila da poslije prekida kvalifikacione utakmice za plasman na EURO2016 između Srbije i Albanije kaznila srpsku reprezentaciju oduzimanjem tri boda, iako je meč registrovan službenim rezultatom 3:0 u korist Srbije.\nFudbalski savez Srbije saopštio je da su kazne UEFA sledeće:\n1. Utakmica Srbija - Albanija je registrovana službenim rezultatom 3:0 u korist Srbije.\n2. Fudbalskom savezu Srbije, odnosno "A" reprezentaciji Srbije, oduzimaju se tri boda u kvalifikacionom takmičenju za 15. Prvenstvo Evrope koje će 2016. godine biti održano u Francuskoj.\n3. Fudbalskom savezu Srbije se određuje kazna igranja dvije naredne utakmice kao domaćin u Grupi I kvalifikacija za Prvenstvo Evrope 2016. bez prisustva publike.\n4. Fudbalski savez Srbije se kažnjava sa 100.000 evra.\n5. Fudbalski savez Albanije se kažnjava sa 100.000 evra.\n"Pisano obrazloženje donesenih odluka Kontrolne i disciplinske komisije UEFA biće dostavljeno FS Srbije u narednih pet dana, pa ćemo tada znati na osnovu kojih činjenica su izrečene pomenute kazne. Od dana prijema kompletno obrazloženih odluka, obe strane će imati rok od tri dana da najave žalbu Komisiji za žalbe UEFA. Poslije podnošenja najave žalbe, obje strane će imati rok od pet dana da iste dostave nadležnom organu UEFA", saopštio je FSS aprenosi Blic.\nPovodom odluke UEFA, u petak u 13 časova će biti održana vanredna sjednica Odbora za hitna pitanja FSS-a, poslije kog će se u saopštenju za javnost iznjeti reakcije na saopštene odluke i usaglašene stavove po svim pitanjima.\n08-08-2016 Hits:2529 Sport\n01-08-2016 Hits:3286 Sport\n21-04-2016 Hits:4595 Sport\n04-04-2016 Hits:3419 Sport\n31-03-2016 Hits:3086 Sport\n14-03-2016 Hits:2608 Sport\n04-03-2016 Hits:2722 Sport\n16-02-2016 Hits:2930 Sport\n13-01-2016 Hits:3285 Sport\n10-08-2015 Hits:3208 Sport\n20-06-2015 Hits:3191 Sport\n11-06-2015 Hits:3618 Sport\n31-05-2015 Hits:2894 Sport\n02-04-2015 Hits:2775 Sport\n23-03-2015 Hits:3147 Sport\nKo je na mreži: 185 gostiju i nema prijavljenih članova


Grad Sarajevo pokrovitelj Sajma općina i gradova Jugoistočne Evrope – NEXPO 2011. - Akta.ba\nGrad Sarajevo pokrovitelj Sajma općina i gradova Jugoistočne Evrope – NEXPO 2011.\n14.01.2011. 11:30 / Izvor: eKapija.ba\nZamjenik gradonačelnika Sarajeva Miroslav Živanović i sekretar Gradske uprave Grada Sarajeva Milorad Kojović primili su danas delegaciju Mreže lokalnih vlasti Jugoistočne Evrope – NALAS i Saveza općina i gradova Federacije BiH sa kojima su razgovarali o organizaciji Sajma općina i gradova Jugoistočne Evrope – NEXPO 2011. Ovaj sajam održat će se 10.-11. marta, a pokrovitelj će mu biti Grad Sarajevo.\n"Za nas je vrlo važno održavanje ovog sajma jer će se na njemu predstaviti lokalne zajednice iz regiona, tretirat će se aktuelna situacija u Jugoistočnoj Evropi i uputiti određene poruke prema Evropskoj uniji", istaknuo je Vladimir Moskov, predsjednik NALAS-a koji je zahvalio Gradu Sarajevu što podržava organizaciju jednog ovako velikog i značajnog događaja.\nDogradonačelnik Živanović rekao je da je Grad Sarajevo odmah prepoznao važnost ovog skupa i već pokrenuo određene aktivnosti sa Savezom općina i gradova FBiH koje se tiču njegove organizacije. "Pored što će se Grad Sarajevo zajedno sa četiri gradske općine predstaviti na sajmu, također ćemo pružiti svu neophodnu tehničku i drugu podršku kako bi sajam protekao uspješno", dodao je Živanović.\nNa sajmu bi se trebalo predstaviti više od 100 općina i gradova Jugoistočne Evrope.\n#Savez općina i gradova Federacije BiH\n#Sajam općina i gradova Jugoistočne Evrope – NEXPO 2011


Američka prva dama Melanija Tramp rekla je danas primajući nagradu "Žene različitosti" Hrišćanskog koledža sa Floride za svoj program "Budi najboji" da njena borba protiv zloupotrebe droge i sajber nasilja "baca svetlo na sve programe širom zemlje i u inostranstvu koji pomažu mladima da shvate šta znači biti najbolji".\nGovoreći pred 550 zvanica na svečanom ručku na Univerzitetu Palm Bič Atlantik, ona je kazala da biti najbolji može da znači i jednostavan čin dobrote, pružanje pomoći onima kojima je potrebna ili učiti lekciju o obogaćivanju života.\n"Nadam se da će promocija programa ''Budi najbolji'' pomoći našoj deci im da prevaziđu izazove sa kojima se suočavaju", rekla je Tramp, koja je taj program pokrenula pre dve godine, prenosi AP.\nOna je kazala da je prošle godine u Sjedinjenim Američkim Državama prvi put u protekle tri decenije zabeležen pad broja umrlih od posledica upotrebe droge, odajući priznanje svom suprugu zbog programa koje sprovodi.\n"Opijati utiču na živote više od dva miliona dece u SAD, među kojima su i deca zavisnika. Iz prve ruke sam videla kako zloupotreba droge utiče na porodice koje se bore sa zavisošću", rekla je Melanija Tramp.\nUniverzitet Palm Bič Atlantik na Floridi nalazi se pet kilometara severno od odmarališta i rezidencije Donalda Trampa Mar-a-Lago.


Foto: Tanjug | Zeman: Za mjesec dana postavljam pitanje o povlačenju priznanja KiM\nTanjug 11.09.2019 13:09\nBEOGRAD - Predsednik Češke Miloš Zeman najavio je danas u Beogradu da će za mjesec dana, na sastanku ustavnih vlasti u Pragu, postaviti pitanje da li je moguće povući priznanje nezavisnosti Kosova.\nUpitan da li Srbija može očekivati da neka država EU u narednom periodu ipak razmisli i revidira svoj stav o nezavisnosti Kosova, Zeman je rekao da on nije diktator i ne može da nametne svoj stav, ali da je ono što može da uradi to da za mjsec dana na savjetovanju vlasti postavi pitanje da li je moguće povući priznanje.\nZeman, naime, ne dijeli stav češke vlade, koja je priznala samoproglašenu nezavisnost Kosova.\nVučić je istakao da je Srbija zahvalna Zemanu na njegovim stavovima o KiM i prenio da ga je upoznao sa problemima sa kojima se suočavaju.\nDodao je da se glas Zemana daleko čuje, i da će njegove riječi sve više dopirati do ušiju u Evropi, jer ljudi razumiju da stvari nisu crno-bijele, kako su prikazivane.\nUkazao je da ga je Zeman pozvao na sastanak Višegradske grupe, 3.oktobra u Prag, gdje će biti jedini predsjednik iz regiona, što pokazuje koliko poštovanje Zeman ima prema Srbiji.\n"Rekao sam da samo kompromisom, a ne ultimatumima, možemo da dođemo do rešenja problema", naglasio je on.\nVučić je dodao da će Srbija nastaviti sa politikom vojne neutralnosti i istakao da je takva odluka srpkog parlamenta, ali i naroda.\n"Smatram da je to najbolja odluka Srbije, jer time brinemo o sebi, čuvanju svog neba i zaštiti zemlje", rekao je Vučić odgovarajući na pitanje češkog novinara u vezi sa NATO-om, na zajedničkoj konferenciji sa predsednikom Češke Milošem Zemanom.\n"Rane srpskog naroda iz 1999. godine nisu zacelile", podvukao je Vučić.\nPredsednik Češke imao je problem sa slušalicama, na kojima je pratio prevod, tokom zajedničke konferencije sa predsednikom Srbije, i u jednom trenutku se obratio Vučiću sa pitanjem: "Kako je moguće da vama ovo funkcioniše, a meni ne?".\nVučić je poslije sastanka sa Zemanom kazao da su dvije zemlje utrostručile spoljnotrgovinsku razmjenu i da će ona ove godine izositi 1,15 milijardi evra, te istakao da ta saradnja može da bude još mnogo bolja.\nVučić je rekao da mu je čast da razgovara sa Zemanom, koji je iskreni prijatelj našeg naroda i jedan od ljudi koji ima impresivnu biografiju, koju bi poželio svakom ko se bavi bilo kojim javnim poslom.


U nestabilnim tržišnim uslovima nemogućnost naplate potraživanja postaje nešto sa čim se barem jednom suočio svaki preduzetnik ili firma. Detektivska agencija Seguridad u asortimanu svojih usluga nudi i uslugu provere poslovnih partnera i saradnika. Angažovanje privatnog detektiva za potrebu provere poslovnih partnera i saradnika je sve češće kada se radi o velikim ugovorima i sumama, poslovima koji zahtevaju određenu papirologiju i poštovanje procesa kako bi se obezbedilo da se kompanija ispravno postavi, sa važećim procesima i da je legalna u aktivnosti. Ovo podrazumeva često i proveru imovine i finansijskog stanja, kao i eliminisanje mogućnosti ilegalnog poslovanja.\nRizik u poslovanju – znate li sa kim poslujete?\nRačuni oko 40.000 aktivnih privrednih subjekata u Srbiji su u blokadi, a već godinama u poslovnim krugovima ustalila se rečenica „Nije teško prodati, već je teško naplatiti“. Imate priliku da počnete saradnju sa novim poslovnim partnerom koji nudi sjajne uslove poslovanja. Toliko sjajne da prosto niste sigurni da li su realni. Verovatno Vam je ova situacija poznata: želite da ugrabite priliku, ali šta ako to ipak nije partner sa kojim bi trebalo raditi? Kako da saznate više o njima i kako da potvrdite ili otklonite svoje sumnje? Kako bi se dobili odgovori na ova pitanja, detektivska agencija Seguridad nastoji da diskretnim i profesionalnim pristupom pridobije sve potrebne informacije koje će biti ključne za donošenje budućih poslovnih odluka Vaše kompanije.\nProvera poslovanja kompanije\nKako bi se izbegle neželjene situacije i umanjio rizik, neophodno je pratiti finansije svojih sadašnjih kupaca i dobavljača, kao i proveriti svakog novog poslovnog partnera. Prilikom ulaska u poslovnu saradnju važno je ispitati ranije poslovanje kompanije, ali i iskustva ranijih saradnika.\n1. Da li se radi o urednom platiši?\n2. Poseduje li Vaš poslovni partner dovoljne kapacitete da ispuni ugovorene obaveze?\n3. U kakvom se finansijskom stanju nalazi?\n4. Da li postoji istorija problema sa zakonom?\nNa ova pitanja morate imati konkretne odgovore pre nego što se upustite u ozbiljniju saradnju. Dovoljno je pratiti medije i postaje jasno u kakvim se problemima nađu kompanije koje nisu izvršile ispitivanje boniteta i poslovanja svojih poslovnih partnera: građevinske firme koje ne mogu dovršiti izgradnju objekata, firme čija se imovina nalazi pred izvršenjem, finansijski prevaranti. Ovo su samo neki od slučajeva s kojima se svakodnevno susrećemo. Detektivska agencija Seguridad je član opšteg udruženja privatnih detektiva Srbije.\nProvera dokumentacije poslovnih partnera\nKada je neko preduzeće, bez obzira na veličinu, pripojeno ili stečeno transakcijama, od vitalnog je značaja da se sva prethodna i trenutna aktivnost temeljno ispitaju. Ovo pitanje je najčešće rešivo angažovanjem privatnog detektiva kako bi se prikupile sve potrebne informacije koje bi mogle da utiču na poslovanje. Nakon što se početne informacije obrade i pažnja usmeri na značajne činjenice, stvaraju se uslovi za donošenje poslovnih odluka. Privatna detektivska agencija Seguridad u saradnji sa advokatima pružaju usluge provere sve dokumentacije poslovnih partenera i eliminisanja eventualnih rizika i nepredviđenih situacija.\nPrivatni Detektiv Privatni Detektiv Beograd Detektivske Usluge Detektivske Usluge Beograd Detektivska Agencija Detektivska Agencija Beograd Istražitelj Seguridad Licencirani Privatni Detektiv Licencirania Privatna Detektivska Agencija Najbolji Privatni Detektiv Najpovoljniji Privatni Detektiv Najjeftiniji Privatni Detektiv Najbolja Detektivska Agencija Najpovoljnija Detektivska Agencija Najjeftinija Detektivska Agencija Najbolje Detektivske Usluge Najpovoljnije Detektivske Usluge Najjeftinije Detektivske Usluge Najbolji Istražitelj Najpovoljniji Istražitelj Najjeftiniji Istražitelj Provera Poslovnih Partnera i Saradnika Kako proveriti poslovne partnere i smanjiti poslovni rizik Provera poslovanja kompanije Rizik u poslovanju znate li sa kim poslujete Provera dokumentacije poslovnih partnera


Aktuelno / Štampa / Izveštaj o napretku Srbije: IPARD suviše spor, bez pomaka u GMO regulativi…\nObjavljeno 12.10.2020. na agrosmart.net\nDatum: 12.10.2020. Izvor: agrosmart.net\nU izveštaju Evropske komisije o napretku Srbije navodi se da je u oblastima poljoprivrede i bezbednosti hrane i veterine ostvaren napredak u pojedinim segmentima ali ne i dovoljan. Između ostalog zamerila nam je to što je dozvoljeni nivo aflatoksina u mleku i dalje pet puta veći od propisanog u EU i što nismo odmakli u izmeni regulative koja se odnosi na GMO.\nU izveštaju se podseća na to da su u ovoj godini akreditovane još dve mere IPARD-a „Diverzifikacija poljoprivredne proizvodnje i razvoj preduzeća“ i „Tehnička pomoć”, a kasni se sa “Lider programom” i merom koja se odnosi na organsku proizvodnju i životnu sredinu.\nOsvrćući se na pilot projekat u vezi sa sistemom identifikacije parcela Brisel je ukazao da je on implementiran kao prvi korak u uspostavljanju integrisanog sistema administracije i kontrole (IACS). To bi, međutim, sada trebalo proširiti na šire područje bez odlaganja, naglašeno je u izveštaju.\nRečeno je da nije zabeležen napredak u razdvajanju plaćanja od proizvodnje i povezivanju plaćanja podsticaja po hektaru sa standardima unakrsne usklađenosti. Brisel je pohvalio uspostavljanje sistema vođenja knjigovodstva na poljoprivrednim gazdinstvima (FADN) ali je zamerio što je to primenjeno kod nedovoljnog broja gazdinstava,\nEvropska komisija zabeležila je povećanje površina pod organskom proizvodnjom u Srbiji i ukazala da zakonodavstvo tek treba da bude u potpunosti usklađeno sa pravnom tekovinom EU kada je o ovoj vrsti poljoprivrede reč.\nZamerke i za bezbednost hrane, veterinu, fitosanitarnu zaštitu\nSrbija je umereno pripremljena u oblasti bezbednosti hrane, veterine i fitosanitarne zaštite, ocenio je Brisel. Postignut je određeni napredak u sprovođenju preporuka iz prethodnog izveštaja, posebno pripremnim radom za strategiju za usklađivanje sa pravnom tekovinom EU i produženje akreditacije Direkcije za nacionalne referentne laboratorije.\nU narednoj godini Srbija bi posebno trebalo da nastavi sa usklađivanjem sa pravnim tekovinama EU u ovoj oblasti, te da nastaviti jačanje administrativnih kapaciteta veterinarske i fitosanitarne inspekcije i direkcije nacionalnih referentnih laboratorija.\nBrisel podseća na to da i dalje imamo slučajeve afričke svinjske kuge koji zahtevaju hitno delovanje nadležnih. Napominje da je u 2020. godini zaposleno 39 novih veterinarskih inspektora i da bi još 40 trebalo da bude zaposleno.\nOstalo je i da poboljšamo primenu zakona o dobrobiti životinja, uredimo tržište hrane za životinje i nusproizvoda životinjskog porekla, primenimo program za unapređenje upravljanja nusproizvodima životinjskog porekla…\nEvropska komisija nam je poručila i da primenjujemo zakone koji se odnose na primenu pesticida.\n– Spisak odobrenih aktivnih supstanci od pesticidi su usklađeni sa pravnom tekovinom EU. Da bi se ublažio uticaj na javno zdravlje i životne sredine, Srbija treba da pojača napore na održivom upravljanju pesticidima daljim usklađivanjem sa pravnom tekovinom EU i poboljšanom primenom zakona na snazi (npr. sakupljanje i bezbedno odlaganje pakovanja pesticida, obuka, kontrola primene uređaji itd.). Nije bilo napretka u usvajanju okvirnog zakonodavstva o genetski modifikovanim organizmima koji bi trebalo da budu usklađeni sa pravnom tekovinom EU – navodi se u izveštaju.


FSB sprečila teroristički napad u Tverskoj oblasti /video/ - Sputnjik Srbija\n11:21 01.04.2021 (osveženo 12:57 01.04.2021) Preuzmite kraći link\nU Tverskoj oblasti Rusije sprečen je teroristički napad koji je militant DAEŠ-a pripremao na nekom „objektu energetskog kompleksa“ – sam islamista je likvidiran tokom pokušaja pritvaranja, saopštila je Federalna služba bezbednosti Rusije (FSB).\n„Sprečena je priprema terorističkog napada koji je član zabranjene organizacije DAEŠ pripremao u jednom od objekata gorivno-energetskog kompleksa“, navodi se u saopštenju.\nKako navode u FSB, terorista je poreklom iz Srednje Azije sa državljanstvom Ruske Federacije i kod kuće je napravio laboratoriju za sintezu eksplozivnih sredstava.\n„Tokom hapšenja, militant je pružio oružani otpor, a snage specijalnih jedinica FSB Rusije neutralizovale su ga uzvratnom vatrom“, precizira se u saopštenju.\nNa licu mesta pronađeno je vatreno oružje i municija, eksplozivni uređaj domaće proizvodnje i komponente za njegovu proizvodnju.


» Obuke i stručna praksa za 150 novih radnih mesta na jugoistoku i jugozapadu Srbije\nKako poslovati legalno - a uspešno?\nObuke i stručna praksa za 150 novih radnih mesta na jugoistoku i jugozapadu Srbije\nDeset opština sa jugoistoka i jugozapada Srbije će uz podršku Evropske unije (EU) i Vlade Švajcarske preko razvojnog programa Evropski PROGRES, sprovesti projekte koji treba da doprinesu povećanju zapošljivosti ranjivih i teže zapošljivih grupa stanovništva kroz unapređenje njihovih znanja i veština. Lokalne samouprave i poslodavci koji su pokazali interesovanje za otvaranje novih radnih mesta će organizovati stručne prakse i obuke koje su kao aktivne mere zapošljavanja predviđene lokalnim akcionim planovima zapošljavanja.\n„Osim što će se smanjiti nezaposlenost u opštinama, posebno među ranjivom populacijom, Evropska unija i Vlada Švajcarske podrškom ovim projektima doprinose smanjenju nesklada između ponude i potražnje za kadrovima na lokalnim tržištima rada”, rekao je Grem Tindal, menadžer programa Evropski PROGRES.\nOčekuje se da će u narednih osam meseci tokom realizacije projekata, u deset programskih opština – Aleksincu, Babušnici, Beloj Palanci, Doljevcu, Ivanjici, Prijepolju, Prokuplju, Sjenici, Trgovištu i Vranju – 260 ljudi uspešno završiti različite vrste obuka u javnom i privatnom sektoru, a zatim da će najmanje 150 dobiti posao.\nU skladu sa Nacionalnim planom zapošljavanja za 2016. godinu i potrebama lokalnog tržišta rada koje su lokalne samouprave prepoznale kao najneophodnije, podrška je usmerena na teže zapošljive grupe stanovništa, prvenstveno na mlade do 30 godina, osobe sa nižim nivoom obrazovanja, Rome, starije od 50 godina i dugoročno nezaposlene.\n„U opštini Doljevac testiranja su planirana tokom decembra ove i januara naredne godine, a nakon sprovođenja stručnih obuka za nezaposlena lica sa evidencije Nacionalne službe za zapošljavanje, koje će se organizovati uz podršku EU i Vlada Švajcarske, očekuje se otvaranje 100 novih radnih mesta kod lokalnog poslodavca”, rekla je Neda Jovanović iz Kancelarije za lokalni ekonomski razvoj u opštini Doljevac.\nProjekti za koje su donatori preko Evropskog PROGRESa opredelili skoro 100.000 evra, a lokalne samopurave obezbedile finansijsko učešće od 32.000 evra, ocenjeni su kao najbolji u pogledu održivosti, efektivnosti i isplativosti predloženih mera u okviru javnog poziva koji je bio otvoren od 17. avgusta do 22. septembra. Pravo učešća su imale lokalne samouprave koje su usvojile Lokalne akcione planove za zapošljavanje za 2016. godinu.\nLista odobrenih projekata je dostupna na vebsajtu Evropskog PROGRESa\nPočela Evropska škola debate u Nišu\nJavna debata „Pariski sporazum i poglavlje 27 – šta nas očekuje“


Izvor: Sportske.net, 09.Jul.2020, 00:11\nFudbalski klub Voždovac saopštio je danas da je prvo pojačanje kluba za narednu sezonu štoper Marko Gajić.\n"Jako sam srećan i lepo je vratiti se u klub u kojem sam proveo najlepše momente u svojoj karijeri. Sa trenerom Damjanovićem sam saradjivao i u prethodnom stručnom štabu >> Pročitaj celu vest na sajtu Sportske.net << u ovom klubu, tako da neće biti mnogo nepoznanica za mene i jedva čekam nove izazove", rekao je Gajić, prenosi klub.\n"Otišao sam iz kluba pre dve godine, ali Voždovac je ostao najbolje organizovan klub u zemlji, ekipa se jako dobro selektira i ima jako mnogo talenata. Kapiten Nikolić i Stuparević bili su moji saigrači u prethodnom mandatu u klubu, tako da sam se i sada jako brzo uklopio", dodao je Gajić.\nŠto se naredne sezone tiče, Gajić je rekao da je tim "jako perspektivan" i da smatra da je "borba za Evropu realan cilj".\n"Naravno, naredna sezona neće biti nimalo lagana zbog broja ekipa koji će nastupati i zbog ritma i broja mečeva koje treba odigrati. Na početku će svi pokušavati da se dokažu rezultatima i dobro startuju, ali ja verujem u Voždovac i zbog toga sam opet ovde", rekao je on.\n"Veliki je profesionalac i odličan igrač i to je profil fudbalera koji nam je trebao. On je definitivno jedan od momaka koji čine trening, igru i atmosferu mnogo boljim, kako fudbalskim, tako i ljudskim kvalitetima", rekao je on.\n"Zmajevi" će u Vrnjačkoj Banji ostati do 17. jula, a prva kontrola utakmica očekuje ih u subotu kada će im rival biti ekipa Sloge iz Kraljeva.\nMozzartSport.com: Marko Gajić se vratio u Voždovac\nKurir: PRESREĆAN ZBOG POVRATKA: Marko Gajić se vratio u Voždovac\nB92: Stari "zmaj" ponovo u svom jatu: Voždovac predstavio prvo pojačanje\nMozzartSport.com: Valensija dovela treće pojačnje, hteli su ga Fener i PAO


Turska: Kurdi nemaju pravo da pozivaju druge sile u Manbidž - 28.12.2018, Sputnik Srbija\nSnage samoodbrane sirijskih Kurda nemaju punomoć da u region koji kontrolišu pozivaju neke „druge sile“, kao i da daju bilo kakve izjave „u ime naroda“... 28.12.2018, Sputnik Srbija\nsamo budi miran i sarađuj u mirnom raspletu!\nevropa, vesti, svet, turska, sirija, manbidž\n13:29 28.12.2018 (Osveženo: 13:37 28.12.2018)\n28 Decembar 2018, 13:06\nKako se navodi, Ankara poziva sve strane da se suzdrže od bilo kakvih provokativnih izjava i dejstava koje bi mole da doprinesu nestabilnosti u regionu.\n„Kada je reč o situaciji u Manbidžu, dobijamo različite sumnjive izjave. Teroristička organizacija sirijskih kurda, koja kontroliše region oko Manbidža, nema punomoć da iznosi mišljenje u ime naroda, kao ni da poziva druge snage u taj region“, ističe se u saopštenju.\nMinistarstvo dodaje i da će Turska sa velikom pažnjom pratiti kako će se ubuduće razvijati situacija u Manbidžu.\nPrethodno je predsednik Turske Redžep Tajip Erdogan izjavio da je ulazak sirijske vojske u Manbidž „psihološka operacija“.\n28 Decembar 2018, 16:161


Hajde da razgovaramo o Toletu – Crno-bela Nostalgija\nSvedoci smo verovatno najneregularnijeg takmičenja od kako se na teritoriji Srbije kotrlja fudbalska lopta. Kao odgovor na rekordnih 12 penala na 34 odigrane prvenstvene utakmice, kao i šest utakmica na kojima su ,,otvarali“ protivnike koji su ostajali sa igračem manje na terenu, navijači fudbalskog kluba iz komšiluka najčešće pominju ,,Tadićeve rukave“ (?!) i ,,Toletove titule“, ciljajući valjda na niz od šest uzastopnih šampionata koje je Partizan osvojio u periodu od 2007/08 do 2012/13. Da li ovakva poređenja imaju ikakvo utemeljenje u realnosti ili je u pitanju još jedna maderaška izmišljotina, koja je dobila na težini samo zato što se ponavlja agresivno i u nedogled?\nOvoga puta nemamo želju da ulazimo u objektivnu analizu kvaliteta tadašnjih timova (da li je Jovetiću, Tošiću, Moreiri i Raći Petroviću zaista bila neophodna nečija pomoć da bi u borbi za titulu savladali nekog Lekića, Ignjatijevića, Džefa Silvu ,,Gumu“ Bogdanovića?), nemamo nameru da naglašavamo bilans međusobnih susreta, (ne)uspehe koja su dva kluba zabeležila u Evropi ili korelaciju između tih rezultata i finansijske podrške koje su klubovi imali od države (u vreme kad je ,,Tadić zavrtao rukave“ Zvezda je od Gazproma dobila najveći sponzorski ugovor u istoriji domaćeg sporta, zaslugom tadašnje vladajuće koalicije DS-SPS), niti ćemo se baviti periodom posle Karadžića (a mogli bismo, na primer, o dva penala na jednoj utakmici za Zvezdu protiv Partizana ili o penalu za Vojvodinu protiv Partizana zbog faula na 18 metara!).\nOvaj tekst će ponuditi pregled sudijskih odluka zabeleženih tokom sezona u kojima komšije tvrde da su bile izložene ,,teroru Tomislava Karadžića“.\nKrenimo od poslednje godine ,,Toletove strahovlade“, kulminacije ,,nepravde“ i poziva na Kalčopoli u ,,srpBskom stopalošutu“. Partizan je tokom celog ovog prvenstva izveo samo dva penala – golman Stojković je je sa bele tačke postigao naš šesti gol protiv BSK-a iz Borče u 1. kolu, dok se Sale Ilić upisao u strelce u drugom minutu utakmice u Ivanjici, posle oštrog starta štopera Javora nad Brašancem. Protiv Partizana jedini penal je izveo Hajduk iz Kule u 5. kolu na Stadionu JNA.\nKada je o našim pravdoljubivim i prepoštenim komšijama reč, odnos isključenja te sezone je bio 8-3 u njihovu korist, uključujući i 6 crvenih kartona koje su njihovi protivnici dobili pri još uvek aktivnom rezultatu. Najdrastičniji primer sudijske pristrasnosti viđen je u Užicu, gde je svoju pravdu sproveo legendarni ,,Drugar s mora“ – Majo Vujović. Užička Sloboda je do 83. minuta vodila 1-0, da bi posle sumnjivog isključenja domaćeg igrača, komšije napravile ,,spektakularan preokret“ i došle do sva tri boda.\nSimbolično, po više osnova…\nPartizan je u ligi izveo 5 penala (Tomić 2, Vukić 3) a od tri Vukićeva penala jedan je bio promašaj, a naši protivnici su izveli jedan penal u sezoni. Tri utakmice je naš tim završio sa igračem više (Novi Pazar u Beogradu, gostovanje u Kuli i Vojvodina u Beogradu). Pomalo zaboravljeni reprezentativac Centralnoafričke republike, David Manga, isključen je u 45. minutu poslednjeg kola prvenstva, ali je Partizan na tom meču protiv Metalca ipak slavio rezultatom 1-0 i na ,,glamurozan“ način proslavio titulu bez prisustva publike!!!\nNi izmišljeni penal, ni divljanje sa severa, nisu im mogli ništa – Zvonimir Vukić\nSezona u kojoj je Partizan, predvođen Aleksandrom Stanojevićem, osvojio ,,duplu krunu“ i drugi put u klupskoj istoriji igrao grupnu fazu Lige šampiona. Prvenstvo smo direktno rešili sa dve minimalne pobede u derbijima i posle toga, za ozbiljne ljude, ništa ne bi smelo da bude sporno.\nZa Partizan je suđeno 5 penala od kojih su tri realizovana (Raća Petrović je tri puta bio siguran sa bele tačke – Jagodina na JNA 3-0, Kula 4-0, Subotica 2-1), dva penala su promašili Petrović u Ivanjici (1-1) i Iliev u Humskoj protiv Čukaričkog (4-0), a zanimljivo je da su ove sezone igrači Spartaka i Vojvodine u prvenstvu više puta izvodili penale od Partizana!\nSezona 2010/11 se pamti i po kontroverznom i mnogo puta pominjanom finalu Kupa sa Vojvodinom. Bila je to jedna, po mnogo čemu, mučna utakmica koja je kasnila, koja je bila nabijena tenzijom (Kan Kan, Milinković, koškanja igrača…) i koja nikada nije završena. ,,Slaninari“ i njihovi beogradski mentori neće propustiti priliku da pomenu da je drugi gol Partizana Vukić postigao sa bele tačke. Ono čega se verovatno ne sećaju je to da je svoj jedini gol Vojvodina postigla iz ofsajda, u kojem su prilikom prekida bili i Trajković i strelac Mojsov. Kao i to da je utakmica kasnila više od pola sata upravo voljom Vojvodine, koja je bezrazložno odbijala da izađe na teren u predviđeno vreme.\nA u ekipi sa druge strane Brda, kod naših komšija, opet je bilo šale i komike. Gostovanje Zvezde u Smederevu je upamćeno po inovaciji fudbalskih pravila – naime, kada igrač Zvezde rukom na liniji spreči da lopta uđe u njegov gol, to nije penal.\nEliminisali Anderleht i ušli u Ligu šampiona – da li je i ovo ,,Tole namestio“?\nOvu sezonu Partizan je završio veoma ubedljivo – neporažen, sa svega 14 primljenih golova u ligi i sa pobedama u oba ,,večita derbija“. I ova titula je čista kao suza, jer ju je prelomio baš trijumf u 138. derbiju. Tu odlučujuću utakmicu pamtimo po prelepom lob udarcu Raće Petrovića, kao i činjenici da naše komšije za 90 minuta igre nisu uputile ni jedan jedini udarac ka golu Mladena Božovića.\nPrethodni 137. derbi, odigran u jesen te sezone, ostao je upamćen po pobedi ,,crno-belih“ u gostima od 2-1, iako je Partizan čitavo poluvreme igrao sa igračem manje (opravdano isključen Knežević)! Takođe, bek komšija Ignjatijević je u svom šesnaestercu zaustavio loptu rukom posle jednog napada Partizana, ali su sudije ostale verne tradiciji da se penal za Partizan u derbiju ne svira ni u slučaju, ne daj Bože, ubistva u kaznenom prostoru.\nKao i prethodne 2008/09, Partizan je u prvenstvu izveo samo dva jedanaesterca, ali je ovog puta oba puta sa bele tačke bio precizan Cleo. Komšije i njihova NS ispostava su u ovom prvenstvu imali mnogo više penala – osam (Cz), odnosno 7 (Vojvodina).\nInteresantno je analizirati gde je ove sezone Partizan ispustio bodove. Među šest naših remija su i obe utakmice sa Javorom iz Ivanjice, koji u maderaškim bajkama važi za jedan od klubova sa kojima Partizan igra ,,prijateljske utakmice“ i ima unapred garantovane bodove.\nTrener Stanojević sa igračima – pobeđivao i u komšiluku\nOvo je sezona u kojoj je Slaviša Jokanović vodio naš klub do druge uzastopne ,,duple krune“. Oba svoja penala u prvenstvu igrači Partizana su promašili.\nIz Zvezde su zvali ,,eksperte sa ETF-a“ da dokažu da ovo nije bio gol\nU ovoj sezoni Partizan je izveo ,,rekordnih“ 7 kaznenih udaraca, od toga šest uspešno. C.zvezda i Vojvodina su sa bele tačke šutirali 5, odnosno 4 puta. Protivnici sva tri kluba koji su se borili za titulu izveli su po 3 penala.\nSezonu pamtimo i po trijumfu 3-2 u polufinalu kupa (Diara 2, Jovetić) te poništenom golu Nenada Milijaša na istoj utakmici. Ovo je jedina sporna ,,derbi situacija“ na štetu Crvene zvezde koju većina aktivnih fudbalskih navijača pamti. Dakle, ,,pasivni ofsajd Milijaša“ koji komšije toliko vole da pominju, uopšte se nije desio u ,,Toletovim“ prvenstvenim susretima. U pitanju je Kup Srbije, utakmica odigrana 16. aprila 2008. godine.\nSve situacije koje smo naveli su uredno evidentirane u novinskim arhivama, a mogu se pogledati i na YouTube-u, sajtu Transfermarkt, itd. Kada ih činjenice i statistika demantuju, komšijama je naravno najlakše da beže u apstrakciju, maderašku ,,rekla-kazala-Politika-objavila“ mitologiju, i da vrte u krug praznu parolu o ,,Toletovim titulama“.\nTo je ono čuveno ,,poštenje“ koje su ugurali i u tekst klupske himne i zbog kojeg ćemo 18. marta 2018. obeležiti 23. godišnjicu od poslednjeg penala dosuđenog u korist Partizana u prvenstvenim ,,večitim derbijima“.\nZa kraj, u tih Partizanovih šest šampionskih sezona bilans je sledeći – 8 pobeda Partizana, 3 pobede Zvezde i 3 remija!\nU prilogu je i samo par linkova sa najočiglednijim situacijama koje su išle u prilog našim rivalima. Da li su i to primeri ,,Toletovog terora“?\nC.zvezda – Smederevo 2-1, 2009/10, brutalan start golmana Cz, Stamenkovića (,,išao sam na loptu!“),. Ni faul za goste, ni karton za golmana, a sudija je – Majo Vujović:\nNije svaka odluka sudija sumnjiva ili tendenciozna. I\npotpuno je logično da penala bude, i za Partizan i za Zvezdu, posebno u situacijama u kojima\nigrački inferiorne ekipe parkiraju autobus u svoj šesnaesterac i sa 11\nigrača ogorčeno brane svoj gol 90 minuta. Ono\nšto ipak bode oči su penali ili crveni kartoni koji pomažu favoritu da\n„otvori“ utakmicu, odnosno učestale greške koje se povezuju samo sa\nodređenim sudijama. Dugačak\nje spisak arbitara koji su „zadužili“ Partizan i dali poseban šmek\nnašem gradskom rivalstvu. Nasuprot „Milijaševog pasivnog ofsajda“ stoje Šipka,\nČokanica, Đurović, Rabrenović, Vidić, Babarogić, Filipović, Mrakić,\nGrujić, Tanović, Jeknić, Stanković, Mažić, Glođović, Vujović,\nObradović… Neverovatan niz koji će se sasvim izvesno nastaviti.\nPripremila: ekipa bloga ,,Crno-bela nostalgija“\nTagovano analiza, derbi\nFoto-album, Partizan – Voždovac 2-1, 13.5.2017.\nДарко Лештанин 11. maja 2017. at 22:37\nЗатим је свемоћни Толе заједно са секретаром Лаковићем нашкодио црвено белима тако што је обијао прагове по Ниону подржавајући звездашки фалсификовани финансијски извештај пошто им је на основу истог издао лиценцу потпуно бесправно и тако угрозио интегритет целог савеза и учешће свих клуба из Србије на евро сцени.На срећу без Европе је остао само клуб који је то и заслужио, и који је једино био најбољи у ономе у чему и данас – писању лажљивих саопштења.\nZvezdanaesterci, sezonu po sezonu – Crno-bela Nostalgija 15. septembra 2019. at 18:07\n[…] vratimo se zelenom terenu. U jednom od naših tekstova, iz proleća 2017. godine, bacili smo svetlo na statistiku tokom onih sezona koje Zvezdini […]


Gogić: "Neće biti lako protiv Donjeg Srema" - Sportske.net\nGogić: "Neće biti lako protiv Donjeg Srema"\nVezista Crvene zvezde Goran Gogić svestan je da njega i saigrače očekuje teško gostovanje ekipi Donjeg Srema ali veruje da su crveno-beli kadri da savladaju Pećinčane gde god da utkmica bude igrana.\nUoči predstojećeg gostovanja Donjem Sremu, fudbaler Crvene zvezde Goran Gogić rekao je da je klub iz Pećinaca izuzetno dobar protivnik i da njegovom timu neće biti lako.\n"Igramo protiv rivala koji je izuzetno dobar i sigurno da nam neće biti lako. Ključ uspeha vidim u velikoj želji i kvalitetu koji posedujemo", rekao je Gogić uoči susreta sa Donjim Sremom.\nGogić je naveo da fudbalerima Zvezde ne smeta što još ne znaju da li će igrati u Pećincima, ili na nekom drugom stadionu.\n"Ne osećamo nikakvu konfuziju zbog toga što još nije određen stadion na kome ćemo igrati. Spremamo se za sve opcije i u mislima nam je samo pobeda", kazao je Gogić.\nZvezda je u jesenjem delu sezone igrala nerešeno sa Donjim Sremom 2:2, iako je vodila 2:0, a gosti su na tom susretu izjednačili u sudijskoj nadoknadi vremena.\n"Svima nam je u lošem sećanju ostao taj meč. Prosuli smo dva boda u poslednjim trenucima, pred skoro punim stadionom. Taj kiks ostavio je veliki trag, jer smo posle toga upali u krizu igre i rezultata. Sada je situacija drugačija, igramo dosta bolje, nalazimo se u velikoj seriji pobeda i želimo da je nastavimo kako bismo zadržali lidersku poziciju", kazao je Gogić.\nVezista crveno-belih istakao je da je zadovoljan rezultatima u prva četiri kola prolećnog dela sezone, ali je dodao da Zvezda može mnogo bolje.\n"Imamo mnogo prostora za napredak, i pojedinačno i kao ekipa. Kako sezona bude odmicala očekujem da podižemo formu i najbolje igre prikažemo kada to bude najpotrebnije. Smatram da smo najkvalitetnija ekipa u Srbiji i očekujem da to i dokažemo", rekao je Gogić.\nZvezda će gostovati Donjem Sremu u subotu u 14.30, u utakmici 20. kola Superlige Srbije.


"Nadamo se kontinuiranoj isporuci vakcina i očekujemo da će početi da dolaze i vakcine preko COVAX mehanizma", kazao je Šeranić\nU Institutu za javno zdravstvo bosanskohercegovačkog entiteta Republika Srpska (RS) danas se protiv koronavirusa vakcinisalo 20 roditelja djece koja se zbog teških, rijetkih ili malignih oboljenja liječe u inostranstvu uz podršku Fonda solidarnosti za dijagnostiku i liječenje oboljenja, stanja i povreda djece u inostranstvu, javlja Anadolu Agency (AA).\nZajedno s njima vakcinisao se i ministar zdravlja i socijalne zaštite u Vladi RS-a Alen Šeranić, a svi su primili ruske vakcine protiv koronavirusa Sputnik V.\nPrije vakcinacije, Šeranić je izjavio da mu je drago što danas u RS-u počinje vakcinacija građana kroz ciljne grupe. Podsjetio je da su osobe starije od 65 godina pozvane da se od sutra prijave timovima porodične medicine, navodeći da je bitno da što prije bude završena evidencija.\nRekao je da će ove sedmice biti završena vakcinacija u zdravstvenim ustanovama, a da će od sljedeće sedmice početi vakcinacija u staračkim domovima.\n“Nadamo se kontinuiranoj isporuci vakcina i očekujemo da će početi da dolaze i vakcine preko COVAX mehanizma”, kazao je Šeranić.\nDirektor Fonda solidarnosti RS-a Jasminka Vučković rekla je da je danas vakcinisano 10 porodica djece koja se liječe preko Fonda.\nIstakla je da je ova mogućnost izuzetno značajna za ove porodice, jer su konstantno na putu i važno je da ostanu zdravi.\n“Nadam se da će se u narednom krugu naći svi ostali roditelji koji imaju bolesnu djecu koja su liječena preko Fonda solidarnosti i biti u mogućnosti da se vakcinišu”, rekla je ona.\nRajka Radovanović iz Dervente koja je danas primila vakcinu rekla je da su roditelji zahvalni, jer su prepoznati kao prioritetna grupa.\n“Pozvala bih sve da se kada dođu na red, vakcinišu da se što prije završi pandemija”, rekla je ona.\nDanas je počela i vakcinacija medicinskih radnika Doma zdravlja Banjaluka, a tokom dana vakcinu protiv koronavirusa trebalo bi da primi oko 60 zdravstvenih radnika, od više od 600 koliko ih je iskazalo interes za vakcinaciju.\nNa područje RS-a do sada su stigle 42.000 doza ruskih vakcina protiv koronavirusa Sputnik V, koje su dovoljne za vakcinaciju 21.000 osoba.


Sanda Rašković Ivić: Vučić nas satanizuje jer nas se plaši\nIzvor: Radio Televizija Vojvodine, 02.Feb.2016, 19:49\nPredsednica Demokratske stranke Srbije Sanda Rašković Ivić izjavila je za Radio-televiziju Vojvodine da izborni uslovi u Srbiji nisu bili nikad gori, te da je opozicija izložena medijskoj blokadi, a njena koalicija i satanizaciji od samog premijera Aleksandra Vučića. Ona je u emisiji "Pravi ugao" RTV-a ocenila i da takav odnos ukazuje na veliki strah Vučića od rasta ovog političkog bloka, koji će, veruje, biti iznenađenje na izborima. Poručila je i da će opozicione stranke nastaviti >> Pročitaj celu vest na sajtu Radio Televizija Vojvodine << razgovore o borbi za fer izborne uslove i veću izlaznost građana.\nPredsednica DSS odbacila je ocene nekih istraživača javnog mnjenja da je koalicija DSS-Dveri blizu cenzusa, navodeći da su trenutno na osam odsto podrške i to, kako je istakla, "uprkos medijskoj blokadi i satanizaciji i od samog premijera koji je rekao da ćemo i mi bacati suzavac u skupštini kao opozicija na Kosovu".\n"Takvu izjavu shvatila sam kao njegov enorman strah, jer Vučić govori o ljudima i pojavama koje ga plaše. A mi ga plašimo, što je dobro, jer to znači i da rastemo. Nikom od nas ne pada na pamet da pravi nered, niti je DSS poznata po pravljenju nerada, a Vučić neka pogleda u svoju istoriju raznih mitinga i tuča", istakla je ona.\nNa opasku da je i DSS optuživana za nasilje na mitingu u Beogradu organizovanom u protest proglašenju nezavisnosti Kosova, kazala je da DSS nije bila "ni režiser, ni glumac, niti izvođač radova na tom mitingu", dodajući da su optužbe na račun DSS u javnosti i diplomatskim krugovima politički inženjering, ukazujući da "slike zapaljenih ambasada iz Beograda u tom strašnom trenutku otimanja Kosova nikako nije bio interes DSS-a".\nOna je odbacila navode da je DSS upravo zbog ovog incidenata izgubila podršku stranaca, navodeći da imaju kontakte sa brojnim ambasadama, pa i iz članica EU, među kojima, kako je ukazala, takođe ima evroskeptika.\n"Preko 40 posto građana Srbije nije za EU. Vučić se hvali da smo 59. zemlja po poslovanju, ali nije rekao da smo na poslednjem mestu po mogućnostima da zadržimo mlade ljude ovde", navela je ona.\nNa primedbu da je ipak 48 odsto naših građana za EU, ona je kazala da podrška EU iz godine u godinu opada, te da je "pre deset godina bila 72 odsto, pa je padala, da bi prošle godine iznosila 56 odsto, a sad 48 posto".\nOna je objasnila da njena poruka da je za promenu politike i vlasti "iz inata" – u skladu na rodnom izrekom "u inat dušmanima", a to su, kako je navela, "NATO snage, EU koja nas tera da se zadužujemo i smanjujem pate i penzije ali i ova vlast koja to sprovodi prema svom narodu".\nUpitana o mogućoj izbornoj saradnji sa Pokretom Dosta je bilo Saše Radulovića, te sa strankom Nenada Popovića, nekadašnjeg funkcionera DSS – odgovorila je da sa Radulovićem imaju slične poglede oko ekonomskih pitanja ali ne i u pog3ldu odnosa sa EU, dok Popović, kako je rekla, pregovara sa Vučićem.\nSanda Rašković Ivić rekla je da je predsednik Srbije Tomislav Nikolić ignorisao njen zahtev za prijem, koji je inicirala kako bi razgovarali o mogućnosti referenduma o evrointegracijama i NATO, iako se, kako je podsetila, Nikolić obavezao da će zajedno sa DSS sarađivati na tom pitanju kada su mu u drugom krugu predsedničkih izbora dali podršku.\nUpitana ako je protiv EU i NATO, šta je ono što DSS zagovara – ona je rekla da je to ekonomski patriotizam, forsiranje domaćih proizvođača., oslanjanje na Rusiju...\n"Zašto ništa u ovoj državi ne mogu da dobiju domaće firme već samo stranci? Zašto strane firme ovde dobijaju razne povlastice, zemljište na poklon ? Sporazumom sa Rusijom smo dovoljno privlačni za investitore i ne moramo da dajemo nikakve druge povlastice strancima", ocenila je ona.\nUpitana da li smo i Rusiji dali povlastice u sporazumu o NIS-u i rudnoj renti, kazala je da je to bio deo šireg aranžmana i da nije Rusija odgovorna zbog odustajanja od južnog toka.\nA na pitanje da li je zbog toga ipak potrebna revizija sporazuma sa Ruskom federacijom, navela je da bi revizija bila moguća "samo u smislu iznalaženja načina da se revitalizuje priča o južnom toku".\nIpak, predsednica DSS odbacila je navode da je ta stranka za savez Srbije s Rusijom, dodajući da se DSS zalaže z a"oslanjanje na Rusiju", odnosno za jaču ekonomsku saradnju i vojnu saradnju na nivou na kojem sarađujemo i sa NATO-om.\nTakođe, kako je dodala, njena stranka protivnik je aranžmana sa MMF-om koji nam, kako je ocenila, "diše za vratom i traži štednju i rasprodaju svega što vredi".\nSANDA RAŠKOVIĆ IVIĆ: Vučić nas satanizuje jer se plaši Patriotskog bloka\nIzvor: Kurir, 02.Feb.2016\nPredsednica DSS odbacila je ocene nekih istraživača javnog mnjenja da je koalicija DSS-Dveri blizu cenzusa, navodeći da su trenutno na osam odsto podrške i to, kako je istakla, uprkos medijskoj blokadi i satanizaciji i od samog premijera...BEOGRAD - Predsednica Demokratske stranke Srbije Sanda Rašković...\n02.Feb.2016: Radio Televizija Vojvodine


TREBINJE – Turistička organizacija grada Trebinja nastupa samostalno na Sajmu turizma u Beogradu na kojem promoviše Grad Sunca, Hercegovačku kuću, Muzej Hercegovine, ali i hotelijere, vinare, restoratere, turističke agencije iz ovog grada, rekao je Srni direktor ove organizacije Marko Radić.\n“Radimo na tome da pokažemo Trebinje u što boljem svjetlu, da pokažemo ljudima u Srbiji i strancima koji priđu našem štandu da su dobrodošli. Pokazujemo im šta se sve može vidjeti, kakva je putna komunikacija do Trebinja, kakve su cijene u restoranima u hotelima”, rekao je Radić.\nOn je naveo da Turistička organizacija grada Trebinja svoju ponudu predstavlja na štandu površine 45 metara kvadratnih, najvećem do sada, što je zakupljeno zbog odziva brojnih trebinjskih privrednika iz oblasti turizma.\nRadić je rekao da je štand Turističke organizacije grada Trebinja u toku jučerašnjeg dana posjetio gradonačelnik Mirko Ćurić, gradonačelnik Zrenjanina Čedomir Janjić, ali i poznati glumac Milutin Mima Karadžić.\nMeđunarodni sajam turizma u Beogradu biće završen sutra, a ove godine održava se pod sloganom “Put pod noge”. Srna\nTagovi: beogradsajamtrebinjeturisticka ponuda